
In  Senecae  tragoediis  lectitandis  quamquam  multum  et  diu 
versatus  sum,  tamen,  ne  confidenter  haec  fortique  aniino  foras 
dem,  scrupulo  quodam  impedior.  Nam  arduam  rem  aleaeque 
plenam  aggredi  iure  existimatur  is,  qui  veteris  alicuius  scriptoris 
librum  aliquem  codicibus  magis  minusve  mendosis  memoriae  traditum 
perspicit,  si  menda  sanare  possit:  Senecae  vero  tragoediarum 
emendatio  imprimis  et  lubrica  est  et  periculosa.  Huius  rei  quae 
sint  causae,  sciet  quivis  doctus  et  intellegens.  Itaque  superet  cri- 
ticus  difficultates  coniciendi,  quid  veri  simile  sit  scriptorem  scripsisse, 
facile:  is,  qui  artem  cricitam  non  profitetur,  magnopere  verendum 
est,  ne  in  eo  genere  elaborans  non  multum  proficiat.  Ouam  ob 
rem  qualescumque  sunt  coniecturae  ipsae,  quas  nunc  sum  pro- 
positurus  —  de  his  ambigi  consentaneum  est;  hoc  est  enim 
omnium  coniecturarum  proprium,  ut,  quamvis  videantur  fundamento 
niti  certo,  tamen,  si  verum  quaerimus,  ex  arbitrio  fluant  conicientis- 
que  libidine,  fonte  haud  ita  liquido  —  paucis  eis,  in  quos  inquisivi, 
locis  hoc  mihi  contigisse  sperare  videor,  ut  viam  indicarem,  qua 
quoque  loco  via  ad  verum  perveniri  posset.  Quam  quidem  ad 
rem  idoneane  haec  sint,  quae  adiuvent,  aequi  harum  rerum  iudices 
videant. 

Quod  quoniam,  quorsum  spectet  disputatio,  apparet,  prius- 
quam  ad  propositum  ipsum  propius  accedam,  haud  mihi  videtur 
esse  alienum  quaerere,  quae  sit  emendationis  regula. 

Ac  de  ipsis  quidem  codicibus  cum  quaestio  profligata  et  ad 
exitum  adducta  sit,  ne  acta  agere  videar,  non  disseram :  malo  me  con- 
ferre  ad  duorum  singularem  virorum  auctoritatem,  Bernardi  Schmidti 
et  Friderici  Leonis.  Oui  viri  in  suo  quisque  genere  diligentissime 
elaborantes  tantum  profecere,  merito  ut  novam  aetatem  artis  criticae, 
quae  quidem  in  Senecae  tragoediis  versaretur,  condidisse  dicerentur. 

Alter1)  quidem  rationes  prosodiacas  et  metricas,  ad  quas  poeta 
artem  revocavit,  eruit,  alter  vero  eum,  ad  quem  omnis  est  criticis 
opera  dirigenda,  codicem,  cuius  in  dubio  antea  fuerant  lectiones, 
tam  diligenter  contulit,  ut  gloriaretur,  si  quis  eundem  rursus  aditurus 
esset,  eum  non  multa,  quae  ipse  neglexisset,  inventurum. 2)  Sic  illi 
viri  viam  muniverunt,  nostrum  est  munitam  insistere,  idemque 
cum  illi,  re  consentientes,  differentes  vocabulis,  praeceperint,  religiose 
nos  id,  quod  nobis  praeceperunt,  sequi  oportet.  Schmidtius3)  quidem 
haec  dicit :  ,Talis  igitur'  —  huc  disputationis  de  codicibus  summa 
redit  —  ,talis  igitur  cum  sit  singulorum  codicum  inter  se  ratio,  si 
via  et  arte  rem  gerere  volumus,  in  recognoscendis  novem  prioribus 
fabulis  hanc  nobis  principalem  legem  conservandam  esse  adparet, 
ut  ne  a  codice  Florentino  sine  summa  necessitate  discedamus/ 
Hactenus  ille;  similiter  Leo1;:  ,Itaque  in  futurum  quoque/  inquit, 
unicum  recensionis  fundamentum  Etruscus  habebitur,  cui  ubique 
interpolatae  editionis  lectio  adhibenda  est  et,  si  quando  prima 
Etrusci  manus  periit,  eius  apographum  Ambrosiano  codice  et 
Vaticano  inter  se  comparatis  restitutum,  reliqua  emendatoris  sunt.' 
Haec  siquidem  testium  sunt  testimonia  locupletium,  Etruscum  si 
sequemur  ducem,  de  itinere  disputationis  forsitan  liceat  nobis  esse 
securis :  ferat  nos  dux  deducatque  eo,  quo  intendimus. 

Hercules  ad  inferos  descendit  Cerberum  inde  abducere  iussus. 
Unde  ut  ille  victor  redeat,  chorus  magnopere  optat:  ,Evincas 
utinam  iura  ferae  Stygis  Parcarumque  colos  non  revocabiles'  (Herc. 
fur.  558,559).  Id  fore  spem  ait  ille  esse,  quod  Hercules  iam  antea 
aliquando  manus  cum  mortis  domino  conserens  superior  discesserit: 
,Hic  qui  rex  populis  pluribus  imperat,  bello  cum  peteres  Nestoream 
Pylon,  tecum  conseruit  pestiferas  manus  telum  tergemina  cuspide 
praeferens:  effugit  tenui  vulnere  saucius  et  mortis  dominus 
pertimuit  mori'  (560  —  565).  Hac  Herculis  victoria  a  mortis 
domino   reportata   confisus  etiam   confidentius   chorus  Herculem 


')    Bernardus  Schniidt  De  emendandarum  Senecae  tragoediarum  rationibus  prosodiacis 

et  metricis.    Berolini  1860. 
2)    L.  Annaei  Senecae  tragoediae     Recensuit  et  emendavit  Fridericus  Leo.   I.  De 

Senecae  tragoediis  observationes   criticae.     II.  Berolini.     Apud  Weidmannos 

A.  MDCCCLXXVIII/VIIIl  (cfr.  I,  p.  16) 
:>)    1.  c.p.  4. 
4)    L  c  p.  15. 

absentem  monet :  ,Fatum  runipe  nianu,  tristibus  inferis  prospectus 
pateat  lucis  et  invius  limes  det  faciles  ad  superos  vias'  (566 
bis  568).  Sed  praeter  hoc  spei  fundamentum,  llerculis  victoriani 
semel  iam  partam,  alio  etiam  chorus  fundamento  nititur.  Orpheus 
nonne  inferorum  regiam  vicit  carmine?  Eandem  regiam,  carmine 
quae  potuerit  vinci,  nonne  multo  esse  veri  similius  victum  iri 
viribus?  ,Quae  vinci  potuit  regia  carmine,  haec  vinci  poterit  regia 
viribus'  (590,  59 1).  Orpheos  autem  victoriam  pocta  ita  describit, 
ut  primum  generatim  nos  de  prospero  totius  rei  eventu  admoneat 
(,immites  potuit  flectere  cantibus  umbrarum  dominos  et  prece 
supplici  Orpheus,  Eurydicen  dum  repetit  suanV  569 — 57 1),  deinde 
ad  rei  narrationem  ipsam  progrediens  Orphea  apud  inferos  artis 
suae  delenimenta  experientem  inducat  (,quae  silvas  et  aves  saxaque 
traxerat  ars,  quae  praebuerat  fluminibus  moras ,  ad  cuius  sonitum 
constiterant  ferae,  mulcet  non  solitis  vocibus  inferos  et  surdis 
resonat  clarius  in  locis'  (572  —  576)  doceatque,  quanta  sit  illius 
cantu  effecta  inferorum  commotio.  Huc  qui  pertinent  versus  (577 
bis  581),  eos  in  disceptationem  vocaturus  ita  exscribam,  ut  uno 
in  conspectu  et  corruptos  et  emendatos  videas : 


Deflent  Eurydicen  -J-  Threiciae  nuruSj 

deflent  et  lacrimis  difficiles  dei, 
et  qui  fronte  nirnis  crimina  tetrica 
quaerunt  ac  veteres  excutiunt  reos 
flentes  Eurydicen  iuridici  sedent. 


Deflent  Eurydicen,  Threiciam  nurum 

deflent  et  lacrimis  difficiles  dei, 
et  qui  fronte  nimis  crimina  tetrica 
quaerunt  ac  veteres  excutiunt  reos 
flentes  Eurydicen  iuridici  sedent. 


Haec  est  codicum  lectio,  nisi  quod  v.  577  (deflent  Eurydicen 
Threiciae  nurus)  in  A  post  versum  580  (quaerunt  ac  veteres 
excutiunt  reos)  positus  est  et  in  E  pro  eiusdem  (577)  versus 
Eurydicen  extat  Eurydicem.  Sed  haec  levia,  grave  illud  idemque 
subobscurum ;  grave,  quod  magna  ex  parte  totius  eo  loci  sententia 
continetur,  subobscurum  ideo,  quia  nemo  adhuc  exstitit ,  qui, 
Threiciae  nurus  quid  sibi  vellent,  explicaret.  Quas  fieri  non  potest, 
ut  quisquam  alias  intellegat  nisi  mortuarum  umbras  Thraeissarum, 
quae  corporibus  tumulis  datis  Stygia  antra  ingressae  sunt.  Sed 
qui  fit,  ut  hae  Eurydicen  deflere  de  innumerabilibus  umbris  dicantur 
solae?  Ouia  Eurydice  ipsa  quoque  Threicia  nurus  est?  Sed  quid 
huc  patria  ?  Nonne  valde  est  ridiculum  omnibus  cantum  audientibus 
certos  quosdam  (Threicias  nurus,  deos,  iudices)  eligi,  qui  ceteris 

obniutescentibus  ut  praeficae,  quae  conductae  plorant  in  funere, 
flendi  officio  fungantur?  Nonne  contra  exspectamus  in  tanta  tamque 
nova  re  (mulcet  non  solitis  (!)  vocibus  inferos  575),  insignis  ut  fiat 
artis  musicae  vis ,  nullius  omnino ,  cuius  quidem  auribus  modi 
acciderint  flebiles,  oculos  esse  siccos?  (cfr.  Schmidti  de  hoc  loco 
disputationem,  quae  est  in  eo  libello,  qui  inscribitur  Observationes 
criticae  in  L.  Annaei  Senecae  tragoedias  Jenae  1865  p.  16  s.). 
Itaque  quare  immenso  ex  umbrarum  numero  nominatim  proferantur 
Threiciae  nurus ,  de  reliquis  omnibus  magnum  sit  silentium ,  cum 
nemo  sit ,  quin  miretur ,  ad  umbras  esse  referenda  nodosa  illa 
vocabula  (Threiciae  nurus)  si  quis  tamen  nihilo  minus  defendet, 
eum  vehementer  erraturum  adducor,  ut  existimem.  Neque  vero 
umbras  omissas  hoc  quidem  quisquam  loco  desiderabit  aut  requiret. 
Nam  illa  de  Orpheo  et  Eurydice  fabula  idcirco ,  ut  supra  dixi ,  a 
poeta  narratur,  ut  ita  spes  confirmetur  chori  exspectantis  cupientisque 
Herculem  inferorum  evasurum  esse  victorem.  Evadet  autem  non 
si  umbras  vicerit,  sed  si  umbrarum  dominos  perdomuerit ;  quibus 
perdomitis  cum  nonnihil  sane  concedendum  sit  utilitatis  ad  omnes 
omnino  inferos  redundaturum  esse,  versus  566—568  (,fatum  rdimpe 
manu,  tristibus  infeiis  prospectus  pateat  lucis  et  invius  limes  det 
faciles  ad  superos  vias'),  quoniam  non  ad  vincendos  istos  dominos, 
sed  ad  devictorum  pertinent  fructum  et  utilitatem,  quominus  ad 
umbras  quoque  referamus,  tristes  inferos  (v.  566)  interpretantes 
cum  omnes  inferos,  tum  eos  maxime,  qui  gravi  dominorum  iugo 
oppressi  Herculis  victoria  exsolventur  i.  e.  umbras,  nihil  impedit: 
illud  tenendum  est  nihil  non  interesse  subigi  eos,  penes  quos 
arbitrium  et  ius  sit.  Itaque  dicitur  semper  de  dominis  umbrarum: 
Parcarumque  colos  559  ;  hic,  qui  rex  populis  pluribus  imperat  560; 
mortis  dominus  565.  Neque  aliter  Orpheus  efficere  potest,  ut 
inferi  morem  sibi  gerant  nisi  ita,  ut  eos,  penes  quos  summa  rerum 
apud  illos  est,  in  suam  partem  trahat,  deos  (deas)  et  iudices; 
itaque  dubium  non  est,  quin  ei,  qui  575  vocantur  inferi,  eidem 
sint  atque  ei,  qui  570  vocantur  umbrarum  domini,  soli  dei  et  iudices 
umbris  non  declaratis  aut  significatione  appellatis.  Qtiae  cum  ita 
sint,  iure  illos  poetam  nominasse,    iure  has  omisisse  videmus.5) 


)    [taque  Withofi  coniecturam  .deflent  Eurydicen  Tartareae  falrus1  non  probo. 
Interpretandi  causa  haec  Ule  addit:  ,i<l  est,  oranes  omnino  mulieres  Ln  [nferno, 

Aliter  res  se  habet  Herc.  Oet.  1031 —  1089:  illo  loco  quoniam  id 
demonstrare  poetae  erat  propositum  ,aeternum  fieri  niluT  (cfr.  v. 
1089:  ,quae  nata  est  iterum  perit;'  v.  1099:  quod  natum  est,  quod 
erit,  mori  .  .  .;'  vv.  1102  ss.),  necesse  erat  depingi  copiose  atque 
describi  Orpheos  miram  solitoque  maiorem  ingenii  vim,  quo  magis 
emineret  atque  extaret  imago  dirae  necessitatis  nulla  mora  impeditae, 
quominus  ad  aeternas  suas  leges  omnia  convertens  vanosque 
hominum  quamvis  virtute  praeter  ceteros  florentium  labores  irridens 
ad  destinatum  finem  res  humanas  perduceret.  Ouodsi,  ut  eo,  unde 
huc  digressus  sum,  revertar,  umbras  hoc,  quo  de  agitur,  loco 
omittendas  cum  causa  censuisse  poetam  probasse  videor,  dei  restant 
et  iudices,  deorumque  vocabulo  omnes  dei  deaeque,  qui  aliqua 
ratione  cum  inferis  connecti  solent  (etiam  Parcae,  Eumenides,  reliqui, 
non  Pluto  solum  et  Proserpina)  uno  nomine  comprehenduntur, 
iure  ut  neminem  neque  deum  neque  deam  desideremus.  Hoc  posito 
atque  concesso  ultra  progrediamur !  Kst  autem  hoc  potissimum 
monendum :  duae  maxime  suppetebant  res,  quibus  rebus  admiranda 
illustraretur  et  singularis  deorum  iudicumque  commotio :  et  flendi 
verbum  ab  illis  alienissimum  (cfr.  578:  deflent  et  lacrimis  difficiles 
dei ;  579 :  et  qui  fronte  nimis  crimina  tetrica  .  .  .  )  identidem 
repetere  licebat  et  iterum  ac  tertio  levem  illam  vilemque  commone- 
facere  mulierculam,  cui  ridicule  lacrimas  dedissent  inferi.  Quam 
rei  amplificandae  et  augendae  occasionem  tu  praetermisisse  opinaris 
Senecam?  Immo,  nisi  me  omnia  fallunt,  arripuisse  eam  videtur 
scribens :  Deflent  Eurydicen,  Threiciam  nurum  deflent  et  .  .  dei 

et  flentes  Eurydicen  iuridici  sedent.   Ita  ter  flendt 

verbum  scriptum  legimus  (577:  deflent;  578:  deflent;  581  :  flentes), 
ter  Eurydices  nomen  (577 :  Eurydicen ;  577 :  Threiciam  nurum, 
ad  quam  mulieris  significationem  poeta  non  confugere  non  potuit; 
58 1  :  Eurydicen).  Consentaneum  autem  est,  cum  mira  artis  musicae 
vis  sit  depingenda,  in  ipso  rei  principio  et  deflendi  verba  et  defletae 
nomina  coacervanda  esse,  in  fine  non  item:  „Es  beweinen  die 
Eurydice,  (man  denke  sich)  das  thracische  Weib  beweinen  sowohl 
die  Gotter,  als  auch  die  Richter  sitzen  weinend  uber  Eurydice  da." 


aut  canipis  Elysiis,  eius  parte,  degentes.'  (Johannis  Hildebrandi  Withofii  prae- 
metium  crucium  criticarum  praecipue  ex  Seneca  tragico  Lugduni  Batavorum 
1749,  p.  55. 

Nihil  est  igitur,  cur  offendamus  in  eo,  quod  bis  dei  deflere  Eurydicen, 
semel  iuridici  dicuntur.  Corruptela  denique  ipsa  quomodo  orta  sit, 
cuivis  facile  intellectu  est:  quis  est  enim,  qui,  haec  si  legit  non 
distincta:  ,Deflent  Eurydicen  Threiciam  nurum  deflent  et  lacrimis 
difficiles  def  —  quis  est  igitur,  qui  non  requirat,  quo  illud  prius 
deflent  referat,  quis,  qui  id  non  sumat  ex  ,Threiciam  nurum'? 
Hoc  aliquis  forsitan  temere  mutaverifc  in  ,Threiciae  nurus.  Ac  ne 
forte  huic  sententiae  nimis  diffidas,  reicio  te  ad  alia,  in  quibus  si 
non  eundem,  at  similem  certe  librarii  errorem  deprehendas.  Herc. 
fur.  483  s.,  et  qui  hospitali  caede  manantes  foci  bibere  iustum 
sanguinem  Busiridis.'  Haec  quin  sit  genuina  poetae  manus  nemo 
dubitat.  Sed  fac  errasse  librarium  scribentem  pro  manantes,  id  quod 
facile  ignoscas,  minantes :  idem  pro  hospitali  caede  fieri  non  potuit, 
quin  substitueret  hospitalem  caedem.  Et  est  haec  lectio  in  codice 
Etrusco  (hospitalem  caedem  minantes).  Herc.  fur.  759  ,terretque 
mensas  avida  Phineas  avis.'  Id  cum  deteriore  tragoediarum 
recensione  tradatur,  codex  Etruscus  vitiose  hoc  exhibet :  ,terrentque 
mensas  avidae  fineas  (sic!)  aves.'  Vitii  origo  quae  sit,  apparet. 
Nam  qui  pro  terretque  scripserit  terrentque,  is  facere  non  poterit, 
quin  pro  avida  avis  scribat  avidae  aves,  ut  habeat  nimirum,  quo 
terrendi  verbum  referat.  Possum  multa  exempla  afferre;  sufficiant 
haec:  Troad.  761  (et  amplexus  ultimo  avidos  dolore  satio  E  pro 
et  amplexu  ultimo  avidos  dolores  satio);  Troad.  919  (spartana 
puppe  vestra  si  secui  freta  pro  spartana  puppis  vestra  si  secuit 
freta) ;  Oed.  569  (per  valles  cavas  pro  ter  valles  cavae) ;  Oed. 
698  (facitis  exemplum,  ut  sequar  (sed  a  ex  o  l.  m.  E)  pro  facitis 
exemplum:  sequor;  hoc  loco  librarius  nulla  re  nisi  particula  ut,  quae 
per  errorem  verborum  contextum  invasit,  inductus  est,  ut  id,  quod 
recte  scripserat  (sequor),  rasura  deleret);  Agam.  867  (res  agitur 
intus  magna  per  annos  decem  pro  res  agitur  intus  magna  par 
annis  decem) ;  Herc.  Oet.  693  (me  nulla  vocent  verba  potentem 
pro  me  nulla  vocet  turba  potentem).  Haec  docent,  quam  facile 
menda  oriantur;  neque  quisquam  erit,  qui  illum  Herculis  furentis 
locum  eodem  exemplo  potuisse  corrumpi  atque  hos  locos,  quos 
inodo  attuli,  non  concedat.  Nam  error  habet  errorem  librariusque, 
cum  minima  in  re  mediocriter  lapsus  erat,  ut  posterius  priori  non 
convenire  sentiret,  profecto,  sicuti  decebat,  scripta  non  iterum 
perlegebat   aut  examinabat,   sed   ad  erratum  suum  quacumque 

ratione  totum  textum  accommodare  sathls  ducebat  Visum  est 
hoc  mihi  cum  ad  multa  quadrare  tum  cadere  in  hos  Octaviae 
fabulae  versus  (458  ss.): 

Ner.    Metuant  necesse  est  -  Sen.    Quidquid  exprimitur  grave  est 
Ner.    Jussisque  nostiis  pareant.    Sen.    Justa  impera. 
Ner.    Statuam  ipse.    Sen.    Quae  consensus  efficiat  rata. 

Ner.  f  Despectus  ensis  faciet.   Sen    Hoc  absit  nefas.      Ner.    Des  pectus 

ensi  faciet  .  .  . 

Nominativi    ensis    quae  sit  origo,   facile  ad  intellegendum 
est.    Etemm    is,    qui    scriptum    legerat    despectus    ensi  faciet 
(despectus,  non  des  pectus  Leo  I,  8)   cum  reputaret,  quorsum 
qtndque  pertineret,  quoniam,  quo  dativus  ensi  esset  referendum 
nesc.ebat,  ita  rem  nodosam  enodavit,  ut  obscuro  ensi  id,  quod 
promptum  esse  et  paratum  videbatur,   ensis,  supponeret  '  Ft  in 
e,s  casibus,  qui  littera  ,s'cadunt,  quam  fit  saepe,  ut  librarius  fiaereat 
quid  faciat!    Hoc  adiungo,  ut  s  et  omissum  nonnumquam  esse 
et  nonnumquaro  additum   moneam   praecaveamqne,   ut  ne  qnis 
nunis  me  urgeat  codicibus  usus  sociis.    Praebent  sane  hi  ensis 
non  ensi,    sed  in  hac  re  quam  habere  auctoritatem  et  quam 
fidem  possunt!    In  quibus  s  modo  scriptum,  modo  non  scriptum 
modo  rasura  deletum  est:  Herc.  fur.  184  suis  E  erasa  s;  248 
stabul,  corr.  ex  stabulis  l.  m.  ?    E;  316   timoris  s  eras    F  • 
1070  futuns  E  pro  futuri;  Troad.  210  virtuti  codd.  pro  virtutis' 
354  bell,  E  pro  bellis;  476  qu,  E  pro  quis;  622  post  sola  eras.  s  E- 
761  amplexus  E  pro  amplexu;  762;  931  qua  E  pro  quas;  1  1 13  patri 
Pr0  Patns'  Phoe«-  248  iucis  pro  luci.    Ac  ne  forte  mireris,  quod 
cum  cod,ce  Etrusco  Octavia  non  sit  trad.ta,  tamen  omnia  exempla  ex 
hoc  ,pso   cod.ce  petiverim,    nunc  exempla  e  codice  A  hausta 
congeram;  est  autem  id  facillimum,  nam  quae  in  codice  accura- 
tissime  et  d.hgentissime  srripto  saepissime  inveniuntur  errata,  ea 
qum  m  eo  codice,  quem  qui  scripsit ,  vix  dici  potest ,  quam  fuerit 
m  scribendo  socors  et  neglegens,  inveniantur,  quis  tanden,  est  qui 
dubitetr    Herc.  fur.  24  ortu  pro  ortus;   257  capitis  pro  capiti; 
«2  /,  tum  sub  Herculea  caput  abscondit  umbra  pro  tum  sub  Her- 
culeas  caput  abscondit  umbras;  842  noctis  pro  nocti ;  ,051  gravis 
pro  gravi;  1,27  telum  Scythici  leve  coryti  pro  tehun  ScythicisVe 
corytis;  froad.  15  congesti  pro  congestis;   ,6  adustis  pro  adusti ; 
202   choro  pro  chorus ;    269   alii    pro    aliis:    299   homini  pro 

hominis;   827  virginis  Pleuros  pro  virgini  Pleuron;   932  vadosos 
pro   vadoso   et   sinus    pro   sinu.      Ac   ne    in    Octavia  quidem 
frustra  id  quaeras:  Oct.  224  noctis  NT  pro  nocti;  225  coniugi  M 
pro  coniugis;  308;  867;  887.    Itaque  si  ensi  pro  ensis  legemus, 
non  vereor,  ne  nimis  a  codicibus  recessisse  arguamur.   Jam  vero 
despectus,  quod  ita  in  codicibus  conglutinatum   est,  bona  venia 
tua  dissolvere  liceat :  non  est  enim  haec  lectionis  traditae  mutatio, 
sed  alia  interpretatio ,  nisi  vero  una  lineola  dempta  (nam  deme 
unam  lineolam :   iam  fiet  ex  despectus  des  pectus)  vehementer 
morose  iudicas  Commutatum  esse  id,  quod  sit  traditum  codicumque 
auctoritate  firmatum.    Ita  quoniam  de  singulis  verbis  dixi,  sequitur, 
ut  de  universa  sententia  late  (est  enim  res  subdifficilis  disseram. 
Neronem  poeta  cum  Seneca  consiliario  colloquentem  inducit.  Monet 
hic  illum,  ut  caveat,  ne  nimis  se  severe  aut  crudeliter  gerat.  Sed 
imperatoris  aures  ad  omnes  preces  admonitionesque  surdae  sunt. 
Cui  simultatem  intercedere  cum  populo  sentimus.    Alter  alterius 
voluntati  diffisus  ab  insidiis  se  tutum  praestaturus  est.    Et  Nero 
quidem,  quam  potest  maxime,  populum  contumacem  premit,  populus 
spes  exulum  et  coniuratorum  fovet  (v.  468);  animique  conscientia 
excruciatus  contremiscit  ille  metuens ,  ne  de  medio  tollatur,  et  ob 
eam  rem  ipse  hostes  sibi  suspectos  ense  sublaturus  est.  Confer 
quaeso   versus  462—471  :   ,An   patiar  ultra  sanguinem  nostrum 
peti,  inultus  et  contemptus  ut  subito  opprimar  ?   Exitia  non  fregere 
summotos  procul  Plautum  atque  Sullam ,  pertinax  quorum  furor 
armat  ministros  sceleris  in  caedem  meam ,  absentium  cum  maneat 
etiam  ingens  favor  in  urbe  nostra,  qui  fovet  spes  exuhim.  Tollantur 
hostes  ense  suspecti  mihi ,  invisa  coniunx  pereat  et  carum  sibi 
fratrem  sequatur.    Ouidquid  excelsum  est  cadat  ;  530— 532:  ,Nos 
quoque  manebunt  astra,  si  saevo  prior  ense  occuparo ,  quidquid 
infestum    est    mihi   dignaque    nostram   subole   fundaro  domum', 
Teneamus  igitur  illud  Neronem  animo  malam  opinionem  de  populo 
imbibisse  semperque  angi  et  cruciari  veritum,  ne  undique  ab  inter- 
fectoribus  per  insidias  circumveniatur.   Jam  intellegimus,  quod  nefas 
Seneca  perhorrescat,  cum  dicat  ,hoc  absit  nefas'.    Significasse  enim 
imperator  existimandus  est  confidere  sese  populum,  si  ita  res  ferat, 
tyranni  caedem  non  esse  reformidaturum.    Quodsi  hoc  mihi  con- 
tigerit,  ut  verbis  ,des  pectus  ensi  faciet*  significari  caedem  tyranni 
a  poputo  exoptatam  demonstrem      ad  ,hoc  absit  nefas*  audiendum 

est  a  civium  Romanorum  cogitatione  —  processisse  aliquantum 
ad  obscuri  loci  rectam  interpretationem  mihi  videbor.  Ac  primum 
quidem  quaeritur,  (juid  sit  dare  pectus  ensi.  Nempe  trucidandum 
se  praebere  cfr.  Phaedr.  63  ss :  tibi  dant  variae  pectora  tigres, 
tibi  villosi  terga  bisontes  latisque  feri  cornibus  uri  (poeta  dicit  de 
Diana,  venatorum  patrona) ;  Phaedr.  615  ss:  non,  si  (sc.  me  iubeas) 
[)er  ignes  ire  et  infesta  agmina,  cuncter  paratis  ensibus  pectus  dare. 
Deinde  des  faciet  esse  pro  ut  des  faciet  scito  cfr.  Med.  905  ss : 
hoc  age  et  faxis  sciant,  quam  levia  fuerint  quamque  vulgaris  notae, 
quae  commodavi  scelera;  Med.  189:  iubete  sileat;  Med.  517  cer- 
temus  sine ;  Herc.  fur.  924  s.  finiat  genitor  tuos  opta  labores ; 
Phoen.  108  s. :  faciet,  ubicumque  est  opus,  ibi  sit  (Leo  I,  p.  2 
coniecit  facinore  ubicumque  est  opus,  ibi  sit ;  haec  coniectura  super- 
vacua  est,  cum  in  Etrusci  lectione  acquiescere  liceat.  Sic  enim 
Oedipus  mortem  desiderans  comitem  fidam,  Antigonen  dico,  allo- 
quitur:  ,Si  fida  es  comes,  ensem  parenti  trade,  sed  notum  nece 
ensem  paterna.  tradis  ?  an  nati  tenent  cum  regno  et  illum  ?  faciet, 
ubicumque  est  opus ,  ibi  sit  —  relinquo  .  .  Hoc  ,faciet ,  ubi- 
cumque  est  opus ,  ibi  sit'  i.  e.  ,faciet  ensis  ipse,  ut  ibi  sit,  ubi- 
cumque  opus  est'  nonne  mirifice  cum  tota  sententia  convenit?). 
Jam  iterum  lege  hos  versus  (460.  46 1): 

Ner.    Statuam  ipse.    Sen.    Quae  consensus  efficiat  rata. 
Ner.    Des  pectus  ensi  faciet.    Sen.    Hoc  absit  nefas : 

versum  461  (des  pectus  ensi  faciet)  ex  versu  460  (quae  consensus 
efficiat  rata)  ita  supplendum  esse  facile  concedes :  ,consensus  faciet 
ratum,  (ut)  pectus  ensi  des'  nec  non  mihi  assentiere  interpretationis 
causa  ad  ,hoc  absit  nefas'  adiungenti  ,a  civium  Romanorum  cogi- 
tatione'.  Reliquum  est  igitur,  ut  de  ,des',  pro  quo  ,dem'  exspectare 
videaris,  dicam.  Illa  persona  usus  Nero  cum  Senecae  respondeat, 
efficit ,  ut  id ,  quod  respondet ,  latius  pateat  longiusque  manet : 
vertentes  talia  e  latino  in  germanicum  sermonem  nos  dicimus  ,man'. 
Herc.  fur.  463.  464 :  Lyc.  Ouemcumque  miserum  videris,  hominem 
scias.  Amph.  Ouemcumque  fortem  videris ,  miserum  neges ; 
Troad  254:  quo  plura  possis ,  plura  patienter  feras;  425:  miser- 
rimum  est  timere,  cum  speres  nihil ;  Med.  428:  trahere,  cum  pereas, 
Hbet;  Ag.  996  :  El.  Mortem  aliquid  ultra  est?  Aeg.  Vita,  si  cupias 
mori.  Thyest.  443 :  Tant.  Summa  est  potestas  —  Thy.  Nulla,  si 
cupias  nihil ;  Phaedr.  876:  alium  silere  quod  voles,  primus  sile. 

Haec  si  recte  disputavi ,  verba  ,consensus  ratuni  faciet,  ut  pectus 
ensi  des'  significant  ,si  populum ,  id  quod  tu  mihi  suades ,  quid 
statuam,  consulere  animum  inducam,  una  omnes  mente  consentient 
tyrranni  occisione  nihil  fore  reipublicae  salutarius  efflagitabuntque 
a  me,  ut  victimam  me  praebeam  iratis'.  Ad  haec  suo  iure  Seneca 
respondet :  ,hoc  absit  nefas'.  Nam  aut  nihil  omnino  nefas  dici 
potest,  aut  nefas  est  populum  quasi  iusta  contione  advocata  rogatum 
sciscere,  imperator  ut  supplicium  subeat.  Sed  tempus  est  iam  hinc 
abire  me,  cumque,  de  ,despectus  ensis  faciet'  cum  disputarem,  duo 
verba  in  tmum  coaluisse  videremus,  versus  Octaviae  34 — 40  trac- 
tandi  esse  visi  sunt:  hoc  loco  contra  atque  illo  duos  quidem 
librarios  id  verbum,  quod  poetam  usurpavisse  demonstrabo,  divellisse 
animadvertemus : 

Fulgore  primo  captus  et  facie  nova  Fulgore  primo  captus  et  facie  nova 

fallacis  aulae  quisquis  attonitus  stupet,         fallacis  aulae  quisquis  attonitus  stupet, 
f  Sllb  uno  latentis  ecce  Fortunae  impetu    stupens  latentis  ecce  Fortunae  ifnpetu 
modo  praepotentem  cernat  eversam  domum    modo  praepotentem  cernat  eversam  domum 
stiipemque  Claudi,  cuius  imperio  fuit         stirpemque  Claudi.  cuius  imperio  fuit 
subiectus  orbis   paruit  liber  diu  subiectus  orbis,  paruit  libei  diu 

Oceanus  et  recepit  invitus  rates  Oceanus  et  recepit  invitus  rates. 

Sub  uno  n^,  uno  2,  subito  L  (codice  Etrusco  novem  Senecae 
fabulas  contineri  satis  inter  omnes  constat ;  itaque  ad  Octaviam 
recensendam  alii  codices  adhibendi  sunt;  hos  Leo  enumerat  II, 
P-  339',  cfr.  340,  341).  Atque  ,subito'  habet  sane,  quo  se  com- 
mendet,  neque  editores  id  respuerunt ;  sed  hanc  ego  lectionem, 
utpote  quam  videamus  codice  L  tradi  uno,  cum  causa  iudico  esse 
suspectam ;  codicem  autem  2,  uno  qui  habet,  ne  sequamur,  monet 
magnopere  Leo ,  cum  (II,  p.  341)  scripturas  eius,  ut  genuinae 
habeantur,  fulciri  oportere  dicat  reliquorum  codicum  unius  alteriusve 
testimonio.  Ouamobrem  nihil  aliud  restat  nisi,  si  quidem  hoc  loco 
sanatione  erit  opus,  eam  revocare  ac  dirigere  ad  codices  IIO  (sub 
uno).  Et  recepit  Leo  crucem  adpingens  ,sub  uno' ,  quamquam 
idem,  coniecturam  suam  (subito  involantis)  cum  excogitaret,  vestigia 
manus  poetae,  quae  extant  in  codice  L,  haud  prorsus  neglexisse 
videtur.  Jam  ,sub  uno'  cum  metro  reiciatur,  exsistit  hoc  loco 
quaestio  subdifficilis,  num  in  Octavia  item,  sicut  in  novem  prioribus 
fabulis  (Leo  I,  p.  H,  9)  ,  id,  quod  in  codicibus  diremptum  legatur, 
temere  nobis  liceat  ronglutinare.    Cuius  rei   in  illa  fabula  unum 

exemplum  inveni:  972  tandem  Phariac  ^OIII  pro  Patidatariae, 
(juod  ipsum,  coniectura  Lipsi  quani(]uam  palmari  cum  restitutum  sit, 
claudicare  et  vacillare  non  cunctor  concedere.  Sed  fac  librarios  in 
libris  suis  vocabulum  invenisse  unum,  fac  id  illos,  parum  clare  cum 
scriptum  esset,  interpretatos  esse  ,subuno'  (cfr.  subito  (!)  L) :  postea 
profecto  aliquis ,  sive  temere  ac  fortuito  id  fecit ,  sive  ratione  et 
consilio  fecit,  miro  vocabulo  ,subuno'  anteposuit  ,sub  uno'.  Sumamus 
igitur  (quamquam,  ut  supra  dixi,  in  lubrico  versamur)  in  codicibus 
antiquitus  fuisse  ,subuno'  idque  ipsum  ita  scriptum,  vix  ut  quisquani 
legere  posset :  audacius  ,stupens'  coniecisse  ne  iudicer  non  vereor, 
et  si  quis  tamen  invehatur  in  me  ut  codicibus  non  satisfacientem, 
illum  orem  atque  obsecrem,  de  medicis  ut  recordetur,  qui  nonnum- 
quam  ulceribus  curationes  adhibere  cogantur  acriores.  Ita  quam 
de  variis  medelis  medelam  elegi ,  ea  sit  anceps ,  sed  est  eadem 
efficacissima.  Quam  ne  probes,  non  modo  nihil  impedit,  sed  etiam 
contextu  verborum  quodammodo  adduceris,  ut  amplectare.  Namque 
cum  praecedat  ,attonitus  stupet',  dubium  non  est,  quin,  idem  verbum 
si  repetemus,  oratio  mirum  quantum  augeatur:  ,Stupor,'  inquit 
nutrix,  ,nos  defigit  intuentes  ,fulgorem  et  faciem  fallacis  aulae', 
obstupefactos  nos  tenet  miraculum  secundarum  repentinae  fortu- 
narum  ruinae'.  Ac  si  obiter  codices  inspexeris,  quidquid  hoc  loco 
mutaverim,  salva  codicum  auctoritate  niutari  licere  dices,  ut,  si  quis, 
id  quod  supra  significavi,  forte  codicum  contra  me  audeat  suscipere 
patrocinium,  is,  id  cur  faciat,  nihil  sane  habeat.  Nam  primum  quod 
litteram  t  addidi  scribens  pro  ,sub'  ,stup',  saepissime  fit,  ut  codices 
litteras  omittant:  Oct.  13  manet  2  pro  remanet;  21  suae  N  pro 
saevae ;  121  inerti  S  inherti  H  pro  inhaerenti;  123  sonos  2  pro 
somnos;  127  stige  RT  pro  Stygiae;  135  invocati  M  pro  invocanti; 
162  stiga  N  pro  Stygia;  163  natura  N  pro  naturae ;  165  que  M 
pro  atque;  166  que  S  pro  quoque;  184  levat  R  pro  relevat ; 
249  divo  <D  pro  insitivus;  305  tarquino  HD  pro  Tarquinio;  346 
luctus  2  pro  fluctus;  348  refugit  M  pro  resurgit;  574  prohibeor 
QLD  pro  prohibebor;  801  edem  20H  pro  sedem;  910  misera  S 
pro  miseranda.  Ac  non  hoc  solum  saepe  accidit,  ut  litterae  in 
codicibus  evanescerent,  sed  etiam  non  semel  factum  est,  ut  genuinis 
litteris  litterae  perperam  admiscerentur:  Oct.  7:  alchionias  ML 
alcionias  Q  pro  alcyonas ;  90  (cfr.  982):  superbos  2IIP  pro  superos: 
116:  offeretur  M  pro  offertur;   179:  lanbentem  T  pro  labentem; 

228:  obrueret  <3>0  pro  obruere;  270:  cuni  flectu  M  pro  cuin  lletu: 
293:  martisque  RD  pro  Martis.  Quae  cum  ita  sint,  si  hoc  mihi 
sumpsi,  ut  litteram  t  excidisse  contenderem,  id  meo  mihi  iure  fecisse 
videor.  Deinde  quod  pro  ,subuno'  scribendum  censui  ,stupens', 
quoniam  litterae  E  et  U  ita  sunt  inter  se  similes,  haud  raro  ut 
altera  in  alteram  abeat,  nihil  est  causae,  cnr  reprehendar.  Oct.  311: 
scelera  magnum  22  pro  saecula  magnum  (sc.  nefas  videre);  336: 
tu  N  pro  te;  618:  puto  LO  pro  peto;  cfr.  Herc.  Oet  713:  simul 
A  pro  semel:  Troad.  1045;  ac  ne  litterarum  quidem  P  et  B 
dissimilitudo  tanta  est,  ut,  inde  ne  ad  reprehendendum  id,  quod 
conieci  (,stupens'  pro  ,subuno')  merito  ac  iure  tamquam  ansam 
quaeras,  metuam:  Herc.  Oet.  399:  obtabat  E  pro  optabat;  552; 
rapidum  A  pro  rabidum.  Relinquitur,  ut  factum  esse  non  numquam 
demonstrem,  litterae  S  et  O  (,stupens'  pro  ,subunO')  ut  inter  se 
commutarentur.  Sed  id  quidem  certis  exemplis  demonstrare  non 
possum;  illud  o  cum  in  archetypo  fuisset,  nemo,  opinor,  librarius 
suspicatus  est  subesse  vitium;  nemo  id,  quod  scriptum  invenisset, 
mutandum  esse  censuit,  praesertim  cum  praepositio  ,sub'  ablativum 
flagitare  videretur;  ita  factum  est,  ut  archetypi  lectio,  quae  ipsa 
fuisset  erroris  plena  (,subuno')  tempore  procedente,  cum  quidam 
syllabas  dissolvendas  ac  divellendas  legendumque  pro  ,subuno'  esset 
opinatus  ,sub  uno',  novo,  ut  plerumque  fit,  librarii  alicuius  errore 
commutaretur  commutataque  lege  illa  grammatica,  qua,  ut  praeposi- 
tionem  ,sub'  cum  ablativo  coniungamus,  monemur,  commendaretur 
ita  et  quodammodo  sanciretur,  vix  ut  quisquam  illud  o  in  dubium 
vocare  auderet.  Utique  non  continuo,  si  hoc  mihi  non  contigit,  ut 
litterarum  O  et  S  commutatarum  exempla  reperirem,  coniectura 
,stupens'  pro  .subuno'  videatur  esse  reicienda.  Sed  de  hac  quidem 
re  plura  me  dicere  quid  attinet  ?  Alio  igitur  loco  iam,  quid  possim, 
periclitabor,  Herc.  Oet.  versus  13 16  -  1324  dico: 

Supplices  tendo  manus  Supplices  tendo  manus 

ad  te,  noverca:  sparge  tu  saltem,  precor,  ad  te,  noverca:  sparge  tu  saltem,  precor, 

telum  (perire  feminae  possum  manu)  telum  (perire  feminae  possum  manu) 

iam  fiacta,  iam  satiata  —  quid  pascis  minas?  iam  fracta,  iam  satiata  —  quid  pascis  niinas? 

quid  quaeris  ultra?  supplicem  Alciden  vides,  quitl  quaeris  ultra?  suppliccm  Alciden  vides, 

et  nulla  tellus,  nulla  me  vidit  fera  et  nulla  tellus,  nulla  me  vidit  fera 

tc  deprecantem,  nunc  mihi  Lrata  f  pater  te  deprecantem.  nunc  mihi  irata  quater 

opus  est  noverca      nunc  tuus  cessat  dolor?  opus  est  noverca  —  nunc  tuus  cessat  dolor? 

nunc  odia  ponis?  |)arcis  ubi  votum  est  mori  nunc  odia  ponis?  parcis  ubi  votum  est  mori. 

Irata  pater  E,  irata  quidem  A;  et  propter  id  ipsum  coniecturam 
meam  tibi  arrisuram  esse  spero,  quod  primam  vocabuli  eius,  quod 
in  dubium  venit,  litteram  vides  ita  in  archetypo  scriptam  fuisse,  ut 
eam  et  Q  et  P  interpretari  liceret.  Itaque  pluribus  locis  hanc 
litterarum  commutationem  factam  esse  non  opus  est  docere. 
(Juamquam,  quo  certiore  nitar  fundamento,  haec  illustria  exempla 
afferam:  Thy.  731:  querone  E  pro  puerone;  Herc.  Oet.  1475 
patiens  E  pro  quatiens.  Itaque  et  ,pater'  ferri  non  posse  et 
,quater'  pro  illo  positum  non  solum  cum  sententia  convenire, 
sed  etiam  maxime  esse  idoneum,  quo  amplificatio  efficiatur  Seneca 
dignissima,  demonstrandum  est.  Itaque  inde  a  versu  1 290  ordientes 
accurate  ac  diligenter,  ut  contextum  verborum  penitus  intellegamus, 
qualis  sit,  Herculis  querelas  et  preces,  quo  valeant,  exquiramus! 
Deianira  dolo  Nessi  mota  vestem  veneno  tinctam  marito  misit. 
Ouam  ubi  primum  ille  induit,  factum  est,  ut  veneni  vim  sentiret. 
Ouamobrem,  quod  coniugis  insidiis  oppressus  iaceat,  queritur  petitque 
auxilium  a  Jove  patre  (1290—1314),  a  Junone  noverca  (13 16 — 1324), 
ab  hominibus  (1325— 1336).  Unde  apparet  versus  1290-1336  in 
tres  partes  esse  tribuendos.  ,Converte',  inquit  Hercules,  ,voltus  ad 
meas  clades  .pater1  (1290);  ,supplices  tendo  manus  ad  te,  noverca' 
(1316  s.);  ,0  terra  et  urbes,  non  facem  quisquam  Herculi,  non 
arma  tradet  (1325  s.)  Ac  patrem  quidem  ita  Alcides  alioquitur: 
,Num(]uam  ad  tuas  manus  confugi  —  hic  aliquid  dies  optare  iussit; 
unicum  fulmen  peto,  giganta  crede :  non  minus  caelum  mihi  asserere 
potui  —  dum  patrem  verum  puto,  caelo  peperci;  sive  crudelis, 
pater,  sive  es  misericors,  commoda  nato  manum  properante  morte 
et  occupa  hanc  laudem  tibi.'  Deinde  (1307  ss.) :  ,Vel  si  piget', 
inquit,  ,manusque  detrectat  nefas, 

emitte  Siculo  verticc  ardentes,  pater,  emitte  Siculo  vertice  ardentes.  pater, 

Titanas  in  me,  qui  manu  Pindon  ferant      Titanas  in  me,  qui  manu  Pindon  ferant, 
V  aut  Ossa  qui  me  monte  pro-     arcesse,  qui  me  morte  pro 
scripto  opprimat.'  scripta  opprimat.4 

Hanc  coniecturam,  ubi  versum  1322  (nunc  mihi  irata  quater 
opus  est  noverca)  interpretatus  ero,  defendam ;  hoc  ipso  loco  eam 
esse  afferendam  ideo  existimavi  ,  quod  facilius  contextus  verborum 
hoc  modo  perspici  posse  videbatur.  Orat  igitur  Hercules  patrem, 
ut  vel  Titanas  in  se  Siculo  vertice  emittat ,  vel  alium  aliquem 
arcessat,  qui  se  opprimat:  Bcllona  se  stricto  petat  ferro;  Gradivus 

trux  in  se  armetur ;  Pallas ,  soror  ,tantum  ex  parente',  cuspidem 
in  fratrem  iaculetur.  Ita  precibus  ille  Jovem  fatigat ;  sed  subito, 
quasi  a  patre  impetraturum  se  esse  id,  quod  velit,  desperet,  instare 
patri  desistit ,  incipit  novercae  instare ,  ut  aerumnas  vitae  suas 
graves  finiat.  Supplices  se',  ait ,  ,tendere  manus  ad  illam  (sc. 
novercam) ,  spargat  illa  saltem  telum ;  perire  enim  se  iam 
feminae  manu  posse  ;  quid  quaerat  ultra  ?  Supplicem  illam  videre 
Alciden ,  et  nullam  tellurem ,  nullam  feram  se  vidisse  illam  depre- 
cantem :  nunc  sibi  irata  noverca  opus  esse'.  Itaque  cuni  fieri  non 
possit,  patrem  ut  iterum  adeat,  cum  adire  coeperit  novercam,  verba 
,nunc  mihi  irata,  pater,  opus  est  noverca'  vitiosa  esse  apparet. 
Neque  est  difficile,  si,  quid  poeta  dicat,  deliberes,  invenire  id,  quod 
ad  sententiam  conveniens  sit.  Jtino  enim  Herculem  quacumque 
ratione  exagitatura  excogitare  numquam  desinebat  labores,  quos 
illi  imponeret :  sed  frustra  contendebat  atque  elaborabat,  ut  Alciden 
opprimeret,  ut ,  cum  inferos  quoque  ille  perdomuisset ,  dea ,  quid 
iam  faceret,  dubitaret  (cfr.  Herc.  fur.  30  ss.).  Has  aerumnas 
Hercules  recordatur  moriturus  queriturque,  quod ,  incolumem  quae 
se  continenter  cruciaverit,  eadem  sibi  desit  moribundo :  tum  iratae 
odium  invitum  se  pertulisse  atque  coactum,  nunc  illi  licere  omnem 
iram  evomere  in  volentem  et  cupientem;  tum  aegre  novercae 
iussu  labores  se  subisse,  nunc  gestire  se  laborem  subire  gravissimum  ; 
nihil  iam  esse ,  quod  vehementius  exoptet ,  quam  ut  Juno  nunc 
ipsum ,  ut  omne  odium  in  se  profundat ,  ira  exardescat ,  non  illa 
ira  solita,  quam  iam  saepissime  nullo  suo  periculo  senserit,  sed 
insolita  eaque,  quae  extra  modum  excedat.  Et  talem  profecto 
iram  significat  pocta ,  cum  miro  suo  usitatoque  more  rem  ampli- 
ficans  et  ornans  dicat :  ,nunc  mihi  irata  quater  opus  est  noverca'. 
Haec  verborum  affectatio  nimia  est  taediique  plena  et  risu  corru- 
amus,  si  quis  nostratium  eodem  vel  simili  dicendi  genere  utatur: 
sed  Seneca  adeo  non  ab  hoc  verborum  tumore  abhorret ,  ut 
opimum  quoddam  genus  dicendi  et  tamquam  adipatum  adamavisse 
existimandus  sit.  Ac  ne  quid  desit,  ad  extremum  conferas,  quaeso, 
Phaedr.  v.  694:  O  ter  quaterque  prospero  fato  dati  (quos  hausit 
ct  peremit  et  leto  dedit  odium  dolusque).  [taque  cur  in  hac  re 
commorer,  causam  esse  non  video;  redeamus  igitur  ad  illum  locum 
(Herc.  Oet.  1310),  quem  occasione  oblata  supra  exscripsi.  Legitur 
autem  versus  1310  in  codice  A  hoc  modo  scriptus:  aut  te  Ossa 

qui  me  monte  proiecto  opprimant,  in  codice  Etrtisco  hoc  modo : 
aut  Ossa  qui  me  monte  proscripto  opprimat.  Hanc  Etrusci  lec- 
tionem,  quod ,  quidquid  coniciemus,  id  omne  ad  illum  codicem 
accommodandnm  erit,  delegi,  qua  emendationem  fundarem;  codicis 
igitur  A  nullam  rationem  habebo.  Ouamobrem  primum  monebo 
illud ,  quod  Leo  (1,8)  dicit ,  certo  quodam  corruptelarum  genere 
Etrusci  archetypum  nos  discere  et  maiusculis  litteris  et  (idque  ipsum 
huc  pertinet)  verbis  inter  se  nondum  segregatis  exaratum  fuisse; 
alterum  corruptelas  docere,  quales  sint  Tro.  1160  egeus  (coetus). 
Oed.  1038  fligere  (eligere).  Thy.  8 10  fervitur  (struitur).  Agam.  538 
magis  (Aiacis).  Med.  655  morsus  (Mopsus) ;  alterum  innumeros 
errores  verbis  male  diiunctis  ortos,  ut  Phoen.  341  frigiamque 
flammam  et  eterias  tali  soli  (frugemque  flamma  metite  natalis  soli). 
Hf.  18  mundus  puellas  fert.  anobis  lac  egent  (mundus  puellae 
serta  cnosiacae  gerit).  Itaque  finge  animo  in  archetypo  fuisse 
scriptum  ARCESSE ,  idque  abiisse  primum  in  ARCOSSE  (Herc. 
Oet.  713:  PROMERE  pro  PREMERE;  847:  PRECOR  pro 
SOCER),  deinde  in  ARCOSSA  (Herc.  Oet.  452:  FARE  pro 
FERE;  1494:  IPSA  pro  IPSE),  tum  in  AVT  OSSA  (Thyest  1005: 
ET  QUID  pro  ECQUID;  Agam.  503:  LATERA  pro  LACERA; 
680:  ALTIONES  pro  ALCYONES;  Herc.  fur.  1278:  FETI 
pro  FECI ;  Herc.fur.  208:  VETITO  pro  RETRO):  finge  igitur  animo 
ita  singulas  litteras  tempore  procedente  inter  se  esse  commutatas, 
speciosum  forsitan  dicas  esse  illud ,  quod  coniecerim  (,arcesse'  pro 
,aut  Ossa');  cfr.  Thyest.  52  s. :  misce  penates,  odia,  caedes,  funera 
arcesse ;  ac  ne  offendas  nimis  in  constructione  ,arcesse,  qui  opprimat' 
cfr.  Oct.  438  s. :  mitte ,  qui  Plauti  mihi  Sullaeque  caesi  referat 
abscisum  caput.  Accedit,  quod,  cum  ,PindoiV  antecessisset,  facile 
fieri  potuit,  ut  librario  Ossae  in  mentem  veniret.  Pro  ,monte' 
autem,  quod  in  codicibus  est,  ,morte'  duabus  de  causis  licet  recipere : 
quarum  altera  inde  mihi  videtur  esse  repetenda,  quod  montis 
riomen  idcirco  suspectum  est,  quia,  quid  fuerit  causae,  cur  eo 
librarius  delaberetur,  nemo  est ,  qui  non  penitus  videat :  nam  de 
Pindo  et  Ossa  cum  poeta  dicat,  dicat  necesse  est  de  montibus 
potuitqiie  illud  vocabulum  (litteras  parum  fuisse  claras  facile  sus- 
piceris;  pro  ,morte'  legi ;  altera  autem  causa  inde  repetenda  est, 
iquod  sacpissime  fit,  ut  verba  similia  inter  se  permutentur :  Herc. 
Oet.  52:  vagus  pro  vacuus;  64:  fregisse  pro  fecisse;  68:  menses 

pro  messes;  208:  fama  pro  fata ;  514:  victor  pro  vector ;  534  : 
impulit  pro  intulit;  545:  umero  pro  numero;  550 :  condam  pro 
quondam ;  564 :  fabularum  pro  famularum  ;  567  :  novus  pro  navus ; 
650 :  choro  pro  coro ;  684 :  placidas  pro  placitas ;  800 :  tepida  pro 
trepida;  814:  vinctus  pro  victus;  827:  capit  pro  carpit;  927:  lassi 
pro  laesi;  10 16:  creuit  pro  crepuit;  1021:  labitur  pro  dabitur; 
1051:  lassatam  pro  laxata;  1077:  excessit  pro  excussit;  1098: 
parcat  pro  Parcas;  1102:  regibus  pro  legibus;  1137:  austris  pro 
astris;  1198:  facto  pro  Fato;  1201:  mortis  pro  sortis ;  1211: 
morte  pro  mole;  1212:  mortiferum  pro  montiferum ;  Phoen.  31 : 
montem  A  pro  mortem.  Itaque  pro  ,monte  proscripto'  cum  causa 
scribo  ,morte  pro  scripta' :  nam  et  Etrusci  archetypum  verbis  inter 
se  nondum  segregatis  exaratum  fuisse  supra  didicimus  (pro  scripta, 
non  proscripta) ,  et  is,  qui  legerat  monte ,  facere  non  potuit.  quin 
mutaret  proscripto.  Jam  vero  lege  versum  Herc.  fur.  190:  nulli 
scriptum  proferre  diem  (sc.  licet) :  tum  ,mortem  scriptam'  recte 
interpretabere.  Significat  enim  Hercules  mortem  scriptam  eam 
mortem,  quae  coniugis  machinatione  quadam  et  Nessi  insidiis  destinata 
et  quasi  praeparata  videatur:  ita  mori  dedecet  Herculem;  nam 
cum  indignum  sit  a  pari  vinci  aut  superiore,  tum  multo  est  etiam 
indignius  ab  inferiore.  Haec  causa  est,  cur  filius  patrem  oret  atque 
obsecret,  ne  veneno  se  a  coniuge  perfida  oblato  turpiter  de  vita 
decedere  sinat;  concedat  sibi,  ut  manus  conserat  cum  Titanibus 
vel  congrediatur  cum  aliquo,  cuius  vires  tantae  sint,  ut  superiorem 
eo  esse  honori,  inferiorem  non  dedecori  sit;  arcessat  hostem,  qui 
fraude  et  dolo  abstinens  palam  et  aperte  decertare  velit.  Versum 
autem  Herc.  Oet.  1322  cum  supra  defenderem,  versus  eiusdem 
fabulae  1652  mihi  in  mentem  venit  et  conari  animum  induxi,  si  illa 
coniectura  (quater)  adiutus  hunc  locum  emendare  possem.  Eo  enim 
(Herc.  Oet.  1648  ss.)  Hercules: 

.accipe  haec',  inquit,  ,sate  ,accipe  haec\  inquit,  ,sate 

Poeante,  dona  et  rnunus  Alcidae  cape  Poeante,  dona  et  munus  Alcidae  cape. 

has  hydra  sensit,  his  iacent  Stymphalides  has  hydra  sensit,  his  iacent  Stymphalides 

et  quidquid  attud  eroinus  vici  maluro  et  quidquid  aliud  eminus  vici  malum. 

|  victrice  felix,  iuvenis,  has  num-  bis  terque  felix  iuvenis,  has  num- 

quam  irritas  quam  irritas 

mittes  in  hostem,  sive  de  media  voles  .  .  .'  mittes  in  hostem,  sive  de  raedia  voles  .  .  .* 

Victrice  felix  E;  victure  felix.  has  enim  numquam  irritas  A; 
Leo  dictt  sententiam  per  ,sive'  videri  incohatam  fuisse  (e.  g.  sive 

eris  in  acie).  Et  requiritur  sive,  cuni  subsequatur  ,sive  de  media 
voles  auferre  volucres  nube,  descendent  aves  et  certa  praedae  tela 
de  caelo  fluent  .  .  .'  memoratque  Leo  (l ,  62)  particulam  sive 
tantum  secundo  loco  diiunctis  sententiae  membris  non  apparere  nisi 
Herc.  Oet.  1652.  Est  sane  id  gravissimum  neque,  si  quis  hac  de 
causa  meam  coniecturam  haud  esse  probabilem  censeat,  habeam, 
(juod  contra  illum  dicam.  Causam  igitur  labefactatam  me  esse 
defensurum  sentio;  in  difficilem  nodum  me  incidisse  probe  scio. 
Sed  nihilo  minus  spes  me  tenet  fore,  ut  hoc  mihi  contingat,  ut 
emendationem  ,bis  terque'  tibi  probem.  Ouo  ut  perveniam,  primum 
perlegas,  quaeso,  Leonis,  quam  supra  dixi ,  annotationem  (I,  62) : 
,De  particulae  sive  usu',  inquit,  ,alio  loco  agemus;  hic  memorandum 
est  tantum  secundo  loco  diiunctis  sententiae  membris  non  apparere 
eam  nisi  1652: 

virtute  (sic!)  felix  iuvenis  has  numquam  inritas 
mittes  in  hostem;  sive  de  media  voles 
auferre  volucres  nube,  descendent  aves  e.  q.  s. 
cf.  CFW.  Muller  iiber  den  gebrauch  von  sive  p.  11':  his  ille  verbis 
usus  non  dicit  particulam  sive  tantum  secundo  loco  omnino  non 
inveniri,  sed  significat  et  quodammodo  concedit  fieri  posse,  ut  illa 
particula  tantum  secundo  loco  inveniatur;  neque  quisquam  in  eo, 
quod  sive  semel  idque  secundo  loco  positum  est,  offendit  praeter 
Leonem,  qui  haec  proponit : 

sive  eris  in  acie,  iuvenis,  has  numquam  irritas 
mittes  in  hostem;  sive  de  media  voles 
auferre  volucres  nube,  descendent  aves  e.  q.  s. 
Adde,  quod  in  codice  Etrusco  non  sive  de  scriptum  legimus,  sed 
si  de:  quod  quamquam  ratione  metrica  reicere  cogimur,  tamen 
,sive'  in  codicibus  fuisse  non  posse  pro  certo  affirmari  manifestum 
est.    Haec  si  considerabis ,  ,sententiam  per  sive  incohatam  fuisse,' 
si  defendes,  non  ego  quidem  mirabor ;  mirabor,  necesse  si  contendes 
esse  eum,  qui  genuinam  poetae  manum  coniectura  velit  assequi, 
illud  tenere  e  vocabulo  victrice  aliquo  modo  esse  eliciendam  parti- 
culam  sive.    Nam  in  ,victrice'  latere  ,sive'  ego  non  adducor,  ut 
existimem :  non  quo  litterae  nimis  inter  se  sint  dissimiles  (nam 
vocis  victrice  quin  et  prior  et  altera   pars  abire  potuerit  in  sive 
quis  est ,  qui  dubitet  ?) ,  sed  aliquid  invenisse  mihi  videor ,  quod 
neque  a  codicum  lectionibus  discrepet  et  ad  ea,  quae  poeta  Her- 

culem  loquenteni  facit ,  accommodatissime  dicatur.  Hoc  si  tibi 
persuasero,  ut  comprobes,  illud  sive  quid  sibi  velit,  non  iani  quaeres, 
sed  ea,  quae  tradita  sunt,  quoquo  modo,  quamvis  videantur  insolita 
atque  inusitata,  explanare  studebis  et  explicare,  qua  ratione  defendi 
possint.  Itaque  primum  singulas  litteras,  ut  solemus,  inspiciamus ! 
Et  pro  prima  quidem  syllaba  VIC  olim  scriptum  fuisse  mihi  per- 
suasum  est  BIS  (cfr.  Herc.  Oet.  v.  1850:  FLETU  VIXOUE  E 
pro  FETU  BISQUE  et  1393:  CINIS  E  pro  SINIS) ,  pro  secunda 
syllaba  TRI  legendum  esse  videtur  TER  (cfr.  Herc.  Oet.  29: 
ERATIS  DIES  E  pro  IRATIS  DEIS;  Troad.  70:  PHYRGIUS 
E  ,lineolis  corr.<  pro  PHRYGIUS ;  Troad  29:  PHYRIGUM  E  pro 
PHRYGUM:  littera  R  non  suo  loco  est) ;  tertiam  denique  syllabam 
CE  ex  QUE  factam  esse  dico  (cfr.  Herc.  Oet.  v.  550 :  CONDAM 
E  pro  OUONDAM).  Et  BIS  TEROUE  quam  dicitur  ad  sententiam 
accommodate !  Alcides  moribundus  arcum  (arcus  1648)  poscit,  ut 
eum  sato  Poeante  (Philoctetae)  dono  det.  Quem  arcum  quanti 
ille  facit!  ,Has' ,  inquit ,  (sc.  sagittas)  ,hydra  sensit,  his  iacent 
Stymphalides  et  quidquid  aliud  eminus  vici  malum' ;  ,has  numquam 
irritas  mittes  in  hostem,  sive  de  media  voles  auferre  volucres  nube, 
descendent  aves  et  certa  praedae  tela  de  caelo  fluent ;  nec  fallet 
umquam  dexteram  hic  arcus  tuam ;  librare  tela  didicit  et  certam 
dare  fugam  sagittis,  ipsa  non  fallunt  iter  emissa  nervo  tela'  (1650 
bis  1659)  —  tales  sagittas ,  talem  arcum  qui  acceperit ,  is  nonne 
dignus  erit,  quem  omnes  laudibus  celebrent?  Hercules  vero  si 
illas  sagittas,  quibus  hydram,  Stymphalidas  aliaque  mala  necavit, 
si  illum  arcum,  qui  certam  semper  dedit  fugam  sagittis,  Philoctetae 
dat,  nonne  praeteritum  tempus  existimandus  est  recordari  et,  quain 
sibi  gloriam  pepererit,  deliberans  futuram  Philoctetae  gloriam  au- 
gurari?  Itaque  si  quisquam,  Hercules  recte  dicit  euni  bis  ter  feliceni 
esse,  (jui  suas  sagittas  nobiles  suumque  arcum  celebratum  accipiat.  Sic 
verum  esse,  quod  Leo  dicit  Etrusci  archetypum  verbis  nondum 
inter  se  segregatis  exaratum  fuisse  hoc  quoque  loco  vidimus;  de 
reliquis,  qui  huc  pertinent,  locis  nunc  eligam  Herc.  fur.  353« 
ars  prima  regni  est  posse  "j-  invidiani  [>a.ti 
ars  prima  regni  est  pessimam  invidiam  pati. 
Posse  invidiam  EA.  Verba  autem  sunt  Lyci.  Is  enim  Hercule 
absente  Thebarum  regnum  occupavit;  occupatum  ut  tueatur,  Me- 
garam,  uxorem  Alcidae,  in  ipatrimonium  ducturus  est:  ,alieno  in 

loco  haud  stabile  regnuni  est;  una  sed  nostras  potest  fiuulare  vires 
iuncta  regali  face  thalamisque  Megara;  ducet  e  genere  inclito  novitas 
cploreni  nostra'  vv.  344—348.  Ouod  aggressurus  haut  Llle  censet 
fieri  posse,  ut  Megara  sibi  morem  non  gerat;  id  tamen  si  acciderit, 
vim  se  ait  illi  illaturum  non  curantem  populi  invidiam ,  si  quae 
inde  manatura  sit :  nam  artem  primam  regni  esse  posse  invidiam 
pati.  Haec  tamen  lectio  posse  invidiam  pati  propter  hiatuni  a 
Senecae  consuetudihe  ac  more  abhorrentem  non  ferenda  est. 
(Schmidtius  de  emendandarum  Senecae  tragoediarum  rationibus 
prosodiacis  et  metricis  p.  17  dicit  in  senariis  hiatum  apud  Senecani 
duobus  locis  inveniri,  sed  eis  sine  dubio  corruptis :  Oct.  516:  tristes 
Philippi,  "f"  hausit  et  Siculum  mare  [niersit  Gronovius];  Herc.  Oet. 
1200.  1201 :  ut  leto  inclitae  sortis  carerem.  -f  o  ferae ,  victae 
ferae  [pro  ferae  Avantius]).  Concludit  Schmidtius,  hiatus  nullo 
quoniam  loco  a  Senecae  admittatur,  ne  illo  Herculis  Oetaei  quidem, 
qui  re  vera  hiatum  ostendat,  poetam  eo  usum  esse  existimandum ; 
de  altero  autem  loco,  qui  in  Octavia  est,  quoniam  haec  tragoedia 
a  Seneca  abiudicatur,  ille  securus  est.)  Itaque  hoc  quoque  Herculis 
furentis  loco  hiatum  codicibus  traditum  vitaturi  multas  critici  coniec- 
turas  excogitavere.  Tachau  quidem,  ceteros  ut  silentio  praeteream, 
Birti  coniecturam  (,ars  prima  regni  est  sospitem  invidiam  pati'  Zu 
Senecas  Tragodien  Rhein.  Mus.  N.  F.  34  (1879)  p.  550)  reiciens 
(nam  patiendi  verbum,  quippe  quod  ipsum  egregio  loco  positum 
sit,  notionem  sospitis  in  se  habere  neque  ob  eam  rem  opus  esse 
illam  notionem  supervacaneam  addere)  —  reiciens  igitur  Birti  coniec- 
turam  Tachau  negat  verbum  posse,  cum  temere  id  adiunctum  esse 
videatur,  magni  momenti  esse ;  se  censere  utrumque,  quod  in  versu 
352  legatur,  et  invidiam  et  sermonem  popularem,  etiam  in  eo,  qui 
subsequatur ,  versu  353  efflagitari :  fortasse  igitur  legendum  esse 
,ars  prima  regni  est  famam  et  invidiam  patic ,  praesertim  si  hos 
locos  intueamur:  Thyest.  204 :  fama  te  populi  nihil  adversa  terret ; 
Phaedr.  269:  contemne  famam  (L.  Tachau  Die  Arbeiten  uber  die 
Tragodien  des  L.  Annaus  Seneca  Philol.  48  (1889)  p.  749).  Hoc 
nescio  an  nemini  vir  doctus  probet.  Etenim  ubicumque  in  his 
tragoediis  codices  lectionem  quamvis  corruptam  exhibentes  tam 
egregie  quam  hoc  loco  inter  se  congruunt,  periculosissimum  arbitror, 
nodum  ita  expedire,  ut  prorsus  a  codicibus  discedatur.  Et  ne 
causa  quidem  est,  cur  coniciamus  utramque  vocem ,  et  invidiae 

vocem  et  sernionis  popularis,  quia  in  eo,  qui  antecedat,  versu  in- 
vidiam  ac  sermoneni  popularem  inveniamus,  idcirco,  in  eo,  qui  sub- 
sequatur,  versu  esse  repetendam.  Quid  est  enim,  unde  id  suspiceris  ? 
Ouid  si  forsitan  quispiam  iudicet  hac  ipsa  repetitione  mirum  quam 
futuram  esse  orationem  frigidam?  Talibus  iudiciis  vereor,  ut  multum 
in  emendatione  proficiamus.  Hoc  igitur  certum  est  Tachaui  quoque 
coniecturam  non  illam  quidem  ut  ineptam  esse  reprobandam ,  sed 
summopere  lubricam  ac  dubiam  videri.  Ego  quidem  cum  codicibus 
facio :  nec  difficile  est  aliquid  invenire,  quod  et  sententiae  satisfaciat 
neque  a  codicum  lectione  recedat.  Ouod  ut  inveniamus,  inspicere 
locum  iterum  opus  est.  ,Stat  tollere  omnem  penitus  Herculeam  do- 
mum'  v.  351 ;  ,cogere,  v.  426 ;  sin  copulari  pertinax  taedis  negat,  vel 
ex  coacta  nobilem  partum  feranV  v.  493  s. ;  ,coniugia  quoniam  pervi- 
cax  nostra  abnuis  regemque  terres,  sceptra  quid  possint,  scies ;  com- 
plectere  aras :  nullus  eripiet  deus  te  mihi,  nec  orbe  si  remolito  queat 
ad  supera  victor  numina  Alcides  vehi;  congerite  silvas:  templa  suppli- 
cibus  suis  iniecta  flagrent,  coniugem  et  totum  gregem  consumat 
unus  igne  subiecto  rogus'  vv.  501  ss.  —  haec  si  legerimus,  Lycum 
dicemus  dirum  facinus  atque  atrox  admittere  ausurum  esse.  Hoc  autem 
dirum  facinus  atque  atrox  non  certe  solita,  quam  omnes  reges  patiun- 
tur,  consequetur  invidia,  sed  capitali  omnes  odio  a  rege  dissidebunt. 
Ouidquid  enim  rex  non  mali  solum,  sed  etiam  boni  faciet,  semper 
erunt,  qui  eius  facta,  quorum  eostaedeat,  reprehendant.  Haec  invidia 
est  solita  imperiorum  comes.  Sed  fac  regem  aliquid  patrare,  quod  extra 
modum  egrediatur:  illa,  quae  antea  tacita  fuerit  et  compressa,  invidia 
mirum  quantum  augescet  totiusque  populi  ira  erumpet.  Et  hanc 
invidiam  Lycus  hoc  loco  significat.  Est  sane  ea  invidia,  quae  in 
versu  353  (ars  prima  regni  est  pessimam  invidiam  pati)  dicitur 
pessima,  eadem,  quae  in  versu  352  (invidia  factum  ac  sermo  popularis 
premet?)  dicitur  ,invidia  ac  sermo  popularis':  qui  fit  igitur,  semel 
ut  eadem  invidia  vocetur  pessima,  sive  ut  solum  responsum,  non 
statim  interrogatio  huius  invidiae  spectet  vim  et  magnitudinem? 
Solemus  nimirum  talibus  in  rebus,  si  quid  exoptamus  et  cum  animo 
nostro  deliberamus  nosmet  ipsi  consulentes,  quid,  si  forte  res  male 
evenerit,  futurum  sit,  placidius  interrogare,  fortius  respondere.  Nam 
ipsa  eventus  non  prosperi  cogitatio,  ipsa  interrogatio  facit,  ut, 
quamvis  antea  placidus  fuerit  animus  ac  remissus,  vagas  rerum  vices 
metuentes  exagitemur  et  sollicitemur.  Atque  alterius  versus  ,pessima 

invidia"  alterius  illa  duplici  notione  ,invidia  ac  sermo  popularis' 
nonne  abunde  compensatur?  Jam  ut,  qui  sit  corruptelae  POSSE 
INVIDIAM  ex  PESSIMAM  INVIDIAM  ortus,  quaeram,  si  sunt 
contractae  syllabae  in  PESSIMINVIDI AM  (cfr.  Peiperi  et  Richteri 
editionem  p.  570,  I,  4:  vocalium  elisio;  cfr.  Phoen.  105:  SI  FIDES 
COMES  E  pro  SI  FIDA  ES  COMES;  Med.  496:  MEDEA 
MORES  pro  MEDEA  AMORES;  Phaedr.  1184;  Oed.  773: 
EXPLICER  RORES  pro  EXPLICA  ERRORES;  Oed.  775 : 
FRACTOCCIDIT  pro  FRACTO  OCCIDIT;  Thyest.  655: 
SURPEMINENS  pro  SUPRA  EMINENS ;  Herc.  Oet.  1223: 
SANGUINE  VEXAT  pro  SANGUINEM  AVEXIT;  Troad.  306: 
DEXTRACHILLI  pro  DEXTRA  ACHILLI;  Troad.  402;  Herc. 
fur.  661,  1041.)  —  si,  inquam,  scriptum  fuit  PESSIMINVIDIAM 
syllaba  IN  syllabam  IM  excipiente  locum  corruptelae  hac  ipsa 
syllabarum  similitudine  datum  esse  quivis  vel  obiter  versum  legens 
facile  concedet:  nam  scribe  quaeso  maiusculis  litteris  pessiminvidiam, 
unam  et  alteram  lineolam  omissurum  te  esse  certo  scio,  nisi  vero 
accurate  singnlas  lineolas  numerabis.  Et  tu  ut  non  omittas,  Etrusci 
librarius  saepe  litteras  omisit:  Herc.  Oet.  144 1  :  CLUDIT  E  pro 
CLUDIT  ET :  verbi  altera  syllaba  IT  factum  est,  ut  id,  quod  erat 
simile,  ET,  intercideret;  Thyest.  72:  MUTARE  IPSE  pro  MUTARE 
RIPAS;  Troad.  121:  LANIA  IACENT  pro  LANIATA  IACENT; 
Herc.  Oet.  1709:  SPECTET  pro  SPECTET  LICET  (litterae  verbi 
,spectet'  non  dissimiles  sunt  litteris  verbi  ,licet').  Itaque  ex 
PESSIMINVIDIAM  ita  esse  factnm  POSSE  INVIDIAM  veri  simile 
est,  ut,  cum  M  intercidisset,  E  in  O  (Herc.  fur.  1146:  OBORRAT 
E  pro  OBERRAT)  et  I  in  E  abiret  (Phoen.  446:  DISCENDIT 
E  pro  DESCENDIT)  cfr.  Peiperi  et  Richteri  editionem  p.  569,  I,  2: 
diphthongarum  et  vocalium  mutationes).  Quodsi  codicum  lectio 
quomodo  gradatim  corrumperetur,  ut  recte  demonstrarem ,  mihi 
contigit,  restat,  ut  locos  quosdam  afferam,  unde,  pessimam  invidiam' 
cum  usitato  Senecae  more  ac  sermone  convenire  appareat.  Ipsam 
sane  malam  invidiam  non  repperi,  sed  pestilentem  invidiam  Phaedr. 
489:  non  pestilens  invidia,  non  fragilis  favor  (sc.  ,inflammat  illum, 
qui  se  dicavit  montium  insontem  iugis) ;  ceterum  satis  habeo  docere, 
pessimus'  in  his  tragoediis  inveniri:  Med.  183:  abolere  propere 
pessimam  ferro  luem  equidem  parabam;  Med.  750,751:  nunc  meis 
vocata  sacris,  noctium  sidus,  veni  pessimos  induta  vultus.  Hos 

locos  Medeae  si  codices  casu  aliquo  ipsos  quoque  corruptos  nostrae 
memoriae  tradidissent,  si  quis  proponeret  ,pessimam  luem,'  ,pessinios 
vultus',  quamvis  id  ipsum  apud  poetam  non  inveniretur,  illi  assentiri 
num  dubitaremus  ?  Ergo  ne  hoc  quidem  Herculis  furentis  loco 
contra  pessimam  invidiam  ex  eo  argumentum  sumere  licet, 
quod  coniuncta  haec  vocabula  in  tragoediis  frustra  quaeras. 
Ouod  denique  Schmidtius  verbi  posse  contra  Peiperum  (pondus 
invidiae  pati;  cfr.  R.  Peiper  praefationis  in  Senecae  tragoedias  nuper 
editas  supplementum  Breslau  1870  p.  33:  ,nunc  quidem  credo 
Senecam  scripsisse:  „ars  prima  regni  est  posse  in  invidia  pati," 
nam  T  470 :  „inmane  regnum  est  posse  sine  regno  pati"')  suscipit 
patrocinium,  cum  haec  dicat:  „Die  von  P.  in  der  adn.  critica  vor- 
gebrachte  Vermutung  pondus  invidiae  pati  ist  verfehlt,  schon  des- 
halb,  weil  dadurch  posse  beseitigt  wird,  welches  hier  mit  Nachdruck 
steht  und  nicht  verdrangt  werden  darf"  (Anzeige  der  Ausgabe  der 
Tragodien  des  Seneka  von  Peiper  und  Richter  in  Jahrbb.  fur  Phil. 
u.  Pad.  hrsg.  v.  Fleckeisen  97  (1868)  p.  861),  hoc  iudicium  ita  caret 
firmo  fundamento,  ut,  quod  ex  contrario  Tachau  contendit:  „Dem 
posse  der  Hdschr.  ist  wohl  kein  weiterer  Werth  beizulegen,  da  es 
Flickwort  zu  sein  scheint"  (1.  c.  Philol.  48,  p.  749),  id  certe  non 
minus  quam  illud  Schmidti  defendi  possit:  his  quidem  de  rebus 
quoniam  alius  aliter  sentiet,  dici  plura  non  attinet.  Itaque  venio 
iam  ad  Troad.  vv.  1093  ss. : 


Qualis  ingentis  ferae 
parvus  tenerque  fetus  et  nondum  potens 
saevire  dente  iam  tamen  tollit  minas 
morsusque  inanes  temptat  atque  anirhis 
tumet: 

sic  ille  dexlra  prensus  hostili  puer 
ferox  t  superbe.  moverat  vulgum 
ac  duces 

ipsumque  Ulixen. 


Qualis  ingentis  ferae 
parvus  tenerque  fetus  et  nondum  potens 
saevire  dente  iam  tamen  tollit  minas 
morsus^iue  inanes  temptat  atque  animis 
tuniet : 

sic  ille  dextra  prensus  hostili  puer 
fert  os  superbe.  moverat  vulgum 
ac  duces 

ipsumque  Ulixen. 


Spcro  a<l  fmem  nos  perventurpSj  si,  quid  similitudinis  iilter 
eos  quos  comparari  inter  se  vult  poSta,  intercedat,  penitus 
perspexerimus.  Et  duas  quidehi  praecipue  res  ille  nos  commone" 
facit,  cor|)oris  imbecillitateni  ex  nimia  nascentem  adulescentia  et 
animi  magnitudinem  in  summa  cprporis  imbecillitate  ex  egregia 
indole  virtutis  ut  ex  sUv\)c  quadam  erllorescentem.    NaiiKjue  et 

fetum  videmus  parvum  tenerumque  esse  et  nondum  potentem  saevire 
dente ,  sed  eundem  ,  cum  sit  ingentis  ferae  fetus,  matris  vestigiis 
insistere  atque  generosam  indolem  praestare,  ut,  quamvis  sit  tenellus, 
iam  experiatnr,  si  quid  armis  a  natura  suppeditatis  efficiat;  et 
Astyanactem,  qui  victimae  instar  trahitur,  comperimus  esse  puerum, 
sed  puerum  et  ipsum  nobili  loco  natum  nobilitatisque  generis  do- 
cumentum  edere  paratum  :  neque  tamen  ille  fetus  neque  hic  puer 
hosti  viribus  superiori  traditi  quidquam  possunt  pollentve :  inanis 
utriusque  impetus  est.  Ouae  cum  ita  sint ,  est  tamen  inter  illum 
fetum  et  hunc  puerum  discrimen  quoddam :  finge  animo  talem 
feram,  qualem  poeta  hoc  loco  depingit :  saltus  ei,  (jiios  sui  defen- 
dendi  causa  dat,  nonne  risum  facient  ?  Puer  quamquam  idem  facit 
atque  illa  fera  .moverat  vulgum  ac  duces  ipsumque  Ulixen*  v.  1098, 
1099.  Qui  fit  igitur,  idem  ut  in  fera  risum  excitet,  in  puero  habeat 
misericordiam?  Ideo ,  opinor,  quod  illa ,  quam  ipsam  quoque  a 
\  enatoribus  exagitatam  postremo  captam  esse  ut  censeamus  et  res 
ipsa  postulat  et  comparatio,  nihil  antiquius  habens,  quam  ut  vitam 
tueatur  atque  defendat,  mortis  metu  impulsa  quamvis  frustra  laborat 
et  enititur ,  ut  ex  hostis  manibus  effugiat ;  hic  contra ,  cum  haud 
sit  nescius  spem  effugii  ad  irritum  cadere ,  omnem ,  qui  ridiculus 
videatur,  laborem  omittit  neque,  ut  e  priore  similis  parte  verba 
repetam ,  aut  minas  tollit  aut  morsus  inanes  temptat  aut  denique 
animis  tumet,  sed  ita  se  gerit,  ut  coactus  manus  dare  adque  id, 
quod  unum  relinquatur,  confugere  videatur,  mortis  contemptionem 
hostisque  despicientiam.  Sequitur,  ut ,  quod  in  fera  tanta  vi  pro- 
rumpit,  vix  ut  verba  sufficiant ,  quibus  efferi  possit  (tollit  minas, 
morsus  inanes  temptat ,  animis  tumet) ,  id  ob  eam  ipsam ,  quam 
dixi,  causam  in  puero  minuamus,  ad  modum  et  rationem  revocemus, 
certis  denique  finibus  circumscribamus.  Jam  tecum  reputa  hos  locos : 
Herc.  fur.  90  (ferox  A ,  feros  2  E  1  m.  ox  2.  m.  i.  ras.  ex  os\ 
797  (ferox  E  pro  feros),  802  (minas:  s  l.  m  corr.  ex  x  E),  902 
fminas:  s  ex  x  1.  m.  E*,  Troad.  302  (estollit  E  pro  extollit),  719 
(minas:  s  ex  x  2.  m.  E)  —  ex  his  omnibus  locis ,  ad  quos  facile 
alii  nec  sane  pauci  adiungi  possunt ,  meo  mihi  iure  id  concludere 
videor,  quod  per  semet  ipsum  constat ,  litteras  S  et  X  eis  ad- 
numerandas  esse  litteris,  quas  veteres  librarii  mutaverint  (cfr.  Peiperi 
et  Richteri  editionem  p.  574,  II,  8  consonarum  mutationes).  Evolve 
porro  Oed.  v.  761:  cornua  vidit  vultusque  feros  (E  ferox!):  coh* 

cedes  illo  loco  ferox  codice  E  traditum  falsum  esse ;  nam  cornua 
cum  adiectivum  non  requirant,  vultibus  id  addi  necessarium  est: 
quod  si  omitteretur  dicereturque  Actaeon  placidi  fontis  in  unda 
vultus  vidisse,  quid  abnorme  vidisset?  Nec  si  quis  forte  dicat  ferox 
ad  ipsum  Actaeonem  spectans  idem  valere  ac  feros  ad  vultus 
spectans,  is  recte  hoc  dicat:  nam  mutatae  formae  efflagitatur  notio 
eaque  in  ferox  non  inest,  inest  in  vultus  feros.  Hoc  igitur  cum 
concedere  cogaris  semel  (plures  locos  non  repperi)  in  codice  Etrusco 
falso  scriptum  esse  ferox  pro  feros,  quoniam  id,  quod  semel  factum 
est,  fieri  potuit  bis,  ter,  saepissime,  idem  librarius  eodem  modo 
hoc  Troadum  loco  pro  genuino  os  (feros  superbe)  legere  potuit 
ox  (ferox  superbe).  Jam  vero  in  archetypo  non  FEROSSUPERBE 
scriptum  erat,  sed  FERTOSSUPERBE :  quae  litterula  T,  si  quis 
FERTOX  vel  invenit  re  vera  vel  suspicatus  est,  quam  fieri  potuit 
facile,  ut  intercideret !    Itaque  haec  sunt  verba  poetae : 

Sic  ille  dextra  prensus  hostili  puer 
Fert  os  superbe. 

Hoc  decebat  puerum,  nihil  aliud ,  cum  fera  illa  extra  mo- 
dum  egrediatur.  Neque  haec  lectio  non  congruit  cum  v.  1092: 
vultus  huc  et  huc  acres  tulit  intrepidus  animo.  Quodsi  puerum 
summa  stantem  pro  turre,  vultus  huc  et  huc  acres  ferentem, 
intrepidum  animo,  ferentem  denique  os  superbe  cogitatione 
finxerimus,  non  iam  mirabimur,  quod  omnium  spectatorum  animi 
in  misericordiam  prolapsi  sunt.  Sed  una  res  superest  eaque  sub- 
difficilis,  ut  afferam  exempla,  quibus  illud  ,os  ferre  superbe'  cum 
Senecae  consuetudine  convenire  ostendatur.  Nec  tamen  vereor, 
ne  quis  criticus  tam  sit  severus,  ut  totum  illud  ,ferre  os  superbe' 
uno  harum  tragoediarum  loco  scriptum  postulet:  nam  numquam 
hoc  mihi  continget,  ut  ei,  qui  hoc  necessarium  esse  putabit,  meam 
conjecturam  probem.  Sufficiunt  haec  :  1.,  ferre  Troad.  1092 
(v.  supra) ;  Troad.  466 :  sic  tulit  fortes  manus ;  Phaedr.  656 :  sic 
tulit  celsum  caput;  ( )ed.  614:  tuto  superba  fert  caput  fastu  grave ; 
2.,  os  Herc.  fur.  1059:  noctemque  fugas  ore  decoro ;  Herc.  fur. 
896:  victrice  dextra  fusus  adverso  Lycus  terram  ceciditore;  Herc. 
fur.  902  :  belligera  Pallas,  cuius  in  laeva  ciet  aegis  feroces  ore 
saxifico  minas  (cfr.  „os  Gorgonis  Medusenhaupt,  Cic.  Verr.  4,12.)'' 
Georg.   Lex.  sub  Gorgo);  Oed.  480:  ore  deiecto  petiere  terram 

Thermodontiacae  catervae;  confer  etiam  hunc  Octaviae  locum : 
,,Et  ipse  lateri  iunctus  atque  haerens  tuo  sublimts  inter  civiuni 
laeta  omina  incessit  habitu  atque  ore  laetitiani  gerens  princeps 
superbo"  (703  ss.)  Ita,  si  quidem  verum  est,  quod  conieci 
scriptum  fuisse  FERTOS  idque  littera  T  deleta  mutatum  esse  in 
FEROX,  haec  quoque  corruptela  comprobat  illud  Leonis  Etrusci 
archetypum  verbis  inter  se  nondum  segregatis  exaratum  fuisse 
monentis  idemque  de  Troadum  versu  corrupto  844  dicendum  est: 


Nuiu<iui<l  Aiacts  Salamina  j  veri 
aut  fera  notam  Calydona  saeva, 
quasque  perfundit  subiturus  aequor 
segnibus  terras  Titaressos  undis? 


Numquid  Aiaeis  Salamina  agere 
aut  fera  notam  Calydona  saeva 
quasque  perfundit  subiturus  aequoi 
segnibus  terras  Titaressos  undis? 


Haec  (SALAMINA  VERI)  codicum  lectio  est.  Ouam  quamvis 
enitaris,  ut  interpretando  explanes,  et  operam,  mihi  crede,  et  oleum 
perdes.  Nam  illud  carmen,  cuius  quattuor  verstis  hic  exscriptos 
habes,  si  perleges,  plurima  loca  nominata  invenies  eaque  omnia 
usque  ad  versum  843  casu  nominativo  appellata,  utpote  quae 
pendeant  ex  illa  interrogatione  ,quae  vocat  sedes  habitanda  captas?' 
(814).  Sed  inde  a  versu  844  subito  casum  nominativum  excipit  casus 
accusativus.  Itaque  si  ad  extremum  illud,  quo  Scaliger  usus  est, 
cum  lacunam  statuendam  esse  censeret,  confugere  piget,  cetera 
quoniam  nihil  est,  cur  mutemus,  uni  ei  vocabulo,  quod,  quo  spectaret, 
a  nullo  umquam  intellectum  est  (VERI  in  v.  844)  medicinam,  quani 
adhibeamus,  nos  quaerere  consentaneum  est.  In  pravo  autem  illo 
VERI,  ut  Madvigi  verbis  utar  (adv.  crit.  II,  p.  120  s.),  inest  verbum, 
unde  pendent  accusativi.  Jam  haec  sunt  in  Phoenissis  (575  s.): 
Adulta  virgo,  mixta  captivo  gregi,  Thebana  nuribus  munus  Argolicis 
eat?  Videmus  igitur  captivorum  turbam  cum  grege  comparari.  Eadem 
autem  captivorum  turba  aliis  locis  nomine  praedae  signiticatur  a 
victore  raptae:  Troad.  58:  praedaque  en  vilis  sequar;  Troad.  150: 
Argolici  praeda  triumphi;  Troad.  920 :  sin  rapta  Phrygiis  praeda 
remigibus  fui;  980 :  Ithaco  obtigisti  praeda  nolenti  brevis;  Phaedr. 
543:  factus  praeda  maiori  minor;  Herc.  Oet.  1 195 :  utinam  fuissem 
praeda  Centauris  datus.  Itaque  facillime  conicias  id,  quod  ad  veri 
similitudinem  proxirne  accedat,  si  in  gregis  et  praedae  nomina  nullum 
verbum  aptius  quadrare  considerare  velis  quam  verbum  agendi: 
Herc.  fur.  233:   acta  est  praeda  ab  occasu  ultimo ;  Phaedr.  297: 

egit  armentum;  Agani.  842 :  egit  Threicium  gregem.  Quamobrem 
non  dubito  scribere:  Numquid  Aiacis  Salamina  agere?  (SALAMINA- 
GERE!)  Hanc  coniecturam  multis  argumentis  egere  cum  causa 
negare  mihi  videor;  neque  ob  eam  rem  non  facile  concedo  ne 
unum  quidem  me  locum,  quo  G  in  V  a  librariis  mutatum  esse 
docerem,  repperisse,  quamvis  assidue  circumspicerem,  si  quem 
reperirem.  Sed  quamquam  id  concedere  cogor,  tamen  nihilo  minus 
aliquid  me  attulisse  ad  locum  obscuritate  insignem  explicandum 
confido.  Idem  de  Herc.  Oet.  vv.  28  ss.  dicere  audeo.  ,Quodcumque', 
inquit  Hercules,  ,tellus  genuit  infesta,  occidit  mea(]iie  fusum  est 
dextera: 


vel  astra  forti  nec  peto,  ut  monstres  iter;  vel  astra  forti  nec  peto,  ut  monstres  iter  ; 
permitte  tantuni,  genitor:  inveniam  viam.      permitte  tantum.  genitor:  inveniam  viam. 

Noverca  A,  coercam  signo  corruptelae  addito  E;  quo  signo 
Leo  dicit  (I,  30)  ter  Etrusci  librarium  in  hac  tragoedia  (Herc.  Oet.) 
voces  corruptas  notasse:  540(537)  mas  (recte  Gronovius  intimas),  608 
(605)  avia  aula),  31  coercam;  ,ceterum'  inquit,  ,31  corruptus  est  nec- 
dum  sanatus/  Quem  me  sanare  posse  non  tam  arrogans  sum,  ut 
dicam;  coniecturam  propono  idque  ago,  ut  hac  nisi  alii  locum  sanent. 
Nam  sanatum  eum  nondum  esse  recte  Leo  dicit:  mihi  quidem  ea, 
quae  adhuc  viri  docti  invenerunt,  non  placent,  velut  Birti  coniectura 


Etenim  praeterquam  quod  ille  vir  doctissimus  non  ab  Etrusco 
solum,  sed  etiam  a  deteriore  tragoediarum  recensione  nimis  recessit, 
coniecturam  eius  idcirco  reprehendendam  censeo,  quod  neque 
,animum'  ego  neque  ,vel'  corrupta  esse  arbitror,  sed  explodendum 
divino  eiciendumque  illud,  quod  codice  Etrusco  ipso  adducamur, 
ut  suspectum  habeamus,  ,noverca.'  Nam  hercle  sane,  de  Hercule 
si  dicas,  neinini  non  in  mentem  vcniat  novercae.  Quae  in  his 
tragoediis  nonne  nominatur  saepissime?  Lege  Herculem  furentem, 
lege  Herculem  Oetacuni:  taedebit  tc  idcm  audirc  niillies.     Et  hic 


iratis  deis 
non  licuit  esse.  si  negat  mundus  feras 
f  animum  novercam,  redde 
nunc  nato  patrem 


iratis  deis 
non  licuit  esse.  si  negat  niundus  feras 
animum  coerce,  redde  nunc  nato 
patrem 


Si  negat  mundus  feras, 
Damnum  noverca,  redde  nunc  gnato  patrem 
cede  astra  forti. 

mihi  quisquan)  miratur,  qui  factum  sit,  de  noverca  illa  odio  Alcidae 
infami  ut  codicis  A  librarius  cogitaret?  De  qua  haud  illc  rccte  hoc 
loco  cogitavit:  ex  eis  eniin,  (|uae  in  Etrusco,  cuius  quanta  sit  fides, 
scimus,  extant,  verae  lectionis  vestigiis  facile  suspiceris,  veri  siinilc 
essc  noto  omnibus  novercae  nomine  librarium  codicis  A  inductum 
esse,  ut  genuinum  verbum,  quod  minus  quam  illud  novercae  voca- 
bulum  et  notum  esset  et  aptum  hoc  loco  videretur,  neglegeret, 
id(]ue  eo  est  veri  similius,  quod  et  ex  Etrusci  scriptura  conicere 
licet  in  ipso  archetypo  versum  vel  corruptum  fuisse  vel  ita  scriptum, 
ut,  quae  essent  litterae,  cognosci  non  posset,  et  quod  ex  innume- 
rabilibus  exemplis  librarium  codicis  A  in  transcribendis  litteris  fuisse 
neglegentem  apparet.  Itaque  cum,  quid  esset  noveicae  nomini 
simile,  reputarem,  Etrusci  lectione  adiutus  coercendi  verbum  inveni; 
cumque  in  Phaedr.  fab.  (256)  ,animos  coerce'  legissem,  non  iam 
dubitavi,  quin  hoc  loco  esset  restituendum :  ,animum  coerce'  (cfr. 
Med.  175:  animosque  minue ;  426:  animum  mitiga).  Ouamobrem 
cum  ,animum  coerce'  dicit  Hercules,  hoc  dicit :  ,benevolentior  mihi 
fias  quaeso  quam  adhuc  fuisti/  Nam  Hercules  quamvis  esset  pro- 
batus,  tamen  a  Jove  non  impetraverat,  quod  vehementer  optabat, 
ut  ille  sibi,  nato  forti,  ,patrem  vel  astra  redderet.'  Id  exoptanti 
ac  desideranti  Alcidae  deus  morem  gerere  non  potest,  nisi  ita,  ut 
aliquid  de  severitate  remittat  pro  eaque  iam  uti  incipiat  indulgentia: 
,age',  inquit  Hercules,  concede  tandem  aliquando  mihi  supplici  voce 
te  adeunti  id,  quod  maxime  optare  numquam  desii  ;  id  ex  animo 
te  mihi  non  esse  concessurum  cum  sciam,  oro  te  obtestorque,  ut 
concedas  animum  coercens  i.  e.  indulgentia  quadam  in  me  et 
clementia  usus.  Quod  cum  probasse  tibi  videar,  vereor,  ut  hanc 
coniecturam  tibi  probem: 

Hic,  quem  per  urbes  ire  praeclaruni  vides  Hic,  quem  per  urbes  ire  praeclarum  vides 
et  fulva  tergo  spolia  gestantem  ferae,  et  fulva  tergo  spolia  gestantem  ferae, 

qui  regna  miseris  donat  et  celsis  rapit,  qui  iegna  miseris  donat  et  celsis  rapit, 
vasta  gravatus  horridam  clava  manum,  vasta  gravatus  horridam  clava  manum, 
cuius  triumphos  ultinii  Seres  canunt  cuius  triumphos  ultimi  Seres  canunt 

et  quisquis  alius  orbe  -j-  COnceptO        et  quisquis  alius  orbe  cilltl  totO 
iacet  .  .  .  iacet  .  .  . 

Hi  sunt  versus  Herculis  Oetaei  410—415.  Loquitur  autem 
Deianira.  Quae  quid  dicat ,  cum  facillime  intellegatur ,  contextum 
verborum  cxplicare  non  opus  est.    Itaque  coniecturam  ,cum  toto' 

pro  ,concepto'  quomodo  invenerim,  dicam.  Versus  407 — 439  cum 
in  codice  Etrusco  non  esse  vidissem  (,407 — 439  om.  E,  in  mg. 
deficit  hic  multum  accurate  script.  manu  secundae  simili'  Leo), 
cum,  quantum  deterior  tragoediarum  recensio  interdum  ab  Etrusco 
discreparet,  essem  expertus,  eam  lectionem,  quam  habent  2  et  A, 
concepto,  statim  adductus  sum,  ut  addubitarem,  num  satis  fundatani 
esse  censerem  ,  ut  inde  proficisci  ei ,  qui  hunc  locum  emendaturus 
esset,  liceret ;  neque  si  quid  invenissem,  quod  et  aptum  consentane- 
umque  sententiae  esse  videretur  et  certis  insuper  argumentis  affir- 
mari  posset,  ideo  me  vituperatum  iri  arbitratus  sum,  quod  auctori- 
tatem  codicum  non  satis  curavissem.  Itaque  cum  hoc  loco  liberius 
licere  conicere ,  quid  poeta  scripsisset ,  quam  aliis  locis  propterea 
mihi  persuasissem ,  quod  hic  destitueremur  Etrusci  codicis  ope  et 
auctoritate  essetque,  cur  codici  A  diffideremus,  ,orbe  cum  toto' 
conieci:  nam  legeram  in  Oed.  fab.  vv.  110,  111:  ,occidis,  Cadmi 
generosa  proles ,  urbe  cum  tota' ;  et  in  eadem  fabula :  ,te  pater 
inultus  urbe  cum  tota  petam'  (643);  praeterea  inveni  haec:  CUM 
CESSET  A  pro  CONCESSIT  (Herc.  Oet.  14)  et  CONCEPIT  E 
pro  CUM  COEPIT  (Herc.  Oet.  714I  Itaque  CUMTOTO  in 
archetypo  fuisse  mutatumque  esse  ita  puto,  ut  pro  CUM  scriberetur 
CONC  et  ex  altera  parte  (TOTO)  verbi  obscuri  id  peteretur,  quo 
illud  CONC,  quod  esset  mutilum  et  quasi  decurtatum,  expleri 
posset.  Quod  ut  tibi  persuadeam,  quamquam  desunt  exempla, 
quae  afferre  possim  (neque  enim  ullo  loco ,  quantum  memini ,  id, 
quod  potuit  fieri  facillime,  factum  est,  ut  E  in  T  aut  P  in  O  abiret), 
tamen  nihilo  minus  coniecturam  meam  spero  fore  probabilem. 
Itaque  cum  hoc  de  loco  nihil  iam  habeam,  quod  scribam,  despe- 
ratum  inter  paucos  versum  Herculis  furentis ,  ut  semel  finiam, 
tentabo.  Queritur  Amphitryon,  quod  Hercules  filius,  cuius  aspiciendi 
desiderio  tabescat,  a  Junone  maxima  pericula  subire  iussus  numquam 
non  absit  enumeratque  eos,  quos  natus  iam  superaverit,  labores. 
Sed  quid,  ait ,  ista  prodesse  ?  Sensisse  terras  pacis  auctorem  suae 
abesse;  rursus  prosperum  ac  felix  scelus  virtutem  vocari;  sontibus 
parere  bonos,  ius  esse  in  armis,  opprimere  leges  timorem.  Quem 
satis  Thebas  llere?  Eam  urbem  ,sordido  premi  iugo',  ,e  cuius 
arvis  eque  fecundo  sinu  stricto  iuventus  orta  cum  ferro  steterit 
cuiusque  muros  natus  Amphion  Jove  struxerit  canoro  saxa  modulatu 
trahens'  etc. 

Cadmea  proles  atque  ophyonius  Cadmea  proles  atque  Ophionia,  Ut 
cinis  cinis 

quor  excidistis  tremitis  ignavum  Coro,  exciti  estis:  tremitis  igna- 
exulein,  vum  exulem, 

suis  carentem  finibus,  nostris  gravem.  suis  carentem  finibus,  nostris  gravem. 

IIoc  loco  niaxime  inter  se  codices  discrepant.  Namque  cum 
in  codice  Etrusco  duae  inveniantur  lectiones,  quarum  altera  prinia 
manu  scripta  haec  est :  ,OUOR  EXCIDISTIS  (R  incertum),  altera 
secunda  manu  scripta  haec:  ,QUO  RECIDISTIS',  cumque  illa  lectio 
sit  etiam  in  codice  N  eaque  et  ipsa  prima  manu  et  ita  scripta,  ut 
littera  R  dubia  sit,  haec  in  codice  A,  codex  M  habet  OUORSUM 
EXCIDISTIS  et  illa  scriptura  interpolata  (,incertum  ab  antiquo  (A) 
an  Italo  correctore  novicio'  Leo)  ,quo  decidistis'  traditum  est.  In 
hac  tanta  lectionum  varietate,  quae  ad  veritatem  proxime  accedat, 
diiudicare  difficillimum  est;  ego  id ,  quod  prima  manu  in  Etrusco 
scriptum  videmus  (OUOR  EXCIDISTIS)  puto  esse  maximi  momenti 
ac  ponderis.  Nam  cum  ceteri  omnes  non  id,  quod  invenerant, 
transcripsisse  videantur ,  sed  id ,  quod  fuerat  in  archetypo ,  cum, 
quid  sibi  vellet,  non  intellexissent ,  mutasse  eos  et  ad  verborum 
contextum  accommodasse  veii  simile  sit  (et  quam  fit  facile  ex 
OUOREXCIDISTIS,  leviter  si  id  mutes:  QUORECIDISTIS), 
codicis  Etrusci  librarius  ille,  qui  OUOREXCIDISTIS  scripsit,  unus, 
cum  nihil  antiquius  haberet,  quam  ut  id,  quod  verum  esset,  traderet, 
quamvis  id  ipsum,  quo  valeret,  explicare  et  explanare  profecto  non 
posset ,  dignus  esse  videatur ,  cui  fidem  habeamus.  Itaque  quasi 
(juodam  fundamento  hac  Etrusci  lectione  nitamur: 
Cadmea  proles  atque  Ophionius  cinis 
Ouor  excidistis  .  .  . 

Sed  illud  ,Ophionius  cinis'  quis  est,  qui  intellegat?  Id  mutare 
facillimum  est  (N.  Heinsius :  Echionium  genus),  sed  idem  pericu- 
losissimum  ,  cum  hoc  cinis  codices  omnes  ad  unum  mirifice  inter 
se  congruentes  habeant.  Itaque  caveamus ,  ne ,  quod  ita  codices 
tuentur,  id  nos  eiciendum  esse  iudicemus.  Est  autem,  si  in  eodem 
versu  de  Cadmea  prole  et  de  cinere  dici  videmus,  si  emendatione 
opus  est,  proximum,  paene  dixi,  consentaneum  fingere  nos  poetam 
in  animo  habuisse  prolem  illam  Cadmeam  cum  cinere  comparare. 
Id  si  verum  est ,  forsitan  nobis  liceat  pro  Ophionius  cinis  scribere 
Ophionia  ut  cinis  idque  nobis  licere  eo  facilius  concedes ,  (juod 

habemus,  cur  scriptum  fuisse  sumamus :  OPHIONIUTCINTS ;  id 
cum  valde  esset  obscurum  nec  quisquam,  quo  spectaret,  intellegeret, 
ita  aliquem  mutavisse  pro  certo  affirmare  ausim,  ut,  cum  T  calami 
lapsu  ortum  esse  coniceret ,  OPHIONIUSCINIS  emendaret  Sed 
fac  genuinam  poetae  manum  esse: 

Cadmea  proles  atque  Ophionia  ut  cinis 
(cfr.  Troad.  596:  gaudete,  Atridae,  tuque  laetifica,  ut  soles  .  .  .): 
contraria  inter  se  esse  ,Cadmea  proles'  et  ,cinis'  videbis.  Nam 
Cadmea  illa  proles  nobilis  ut  cuiquam  videatur  comparanda  cum 
cinere ,  cuius  hoc  proprium  sit ,  ut  quolibet  vel  minimo  venti  flatu 
exagitetur  et  perturbetur!  Cadmea  illa  proles  11 1  tam  sit  vilis 
quam  cinis !  Et  dicit  profecto  hoc  Amphitryon  ,  quantopere 
tali  comparatione  Thebanos  offendat ,  haud  nescius ;  utque  magis, 
quo  res  Thebanorum  florentissimae  antea  reciderint ,  appareat, 
Cadmea  proles,  non  proles  Cadmea  ille  dicit  cumque  hoc  ei  parum 
grave  esse  videatur,  ad  Cadmea  adiungit  Ophionia :  nulla  profecto 
magis  re,  qui  esset  iam  Thebanorum  reipublicae  status,  ostendi  potuit, 
et  quo  esset  incredibilius  Thebanos,  qui  oriundos  se  esse  a  Cadmo 
et  Ophione  gloriarentur ,  ad  tantam  ignaviam  processisse,  iam  ut 
aliquis  eos  auderet  comparare  cum  cinere,  eo  magis  et  vehementius 
hac  tam  audaci  comparatione  animos  permotos  esse  credas.  Et 
spectat  hoc  Amphitryon  :  nam  si  dixisset  Cadmea  proles,  hoc  satis 
fuisset,  sed  cum  dicat  Cadmea  proles  atque  Ophionia  multo  gravius 
opprobrium  fit.  Hoc  te  concessurum  esse  ratus  illud  te  moneo 
similiter  verba  in  sermone  latino  saepissime  collocari ,  praesertim 
si  quis  id,  quod  dicit ,  augeri  et  amplificari  vult.  Ergo  si  poeta 
scripsit  Cadmea  proles  atque  Ophionia  hac  ipsa  verborum  collocatione 
docuit  eam  prolem ,  de  qua  diceretur,  imprimis  esse  nobilem  nec 
videri  fieri  posse,  ut  ea,  cjua  esset  nobilitate,  ulla  macula  aspergeretur. 
Hoc  concesso  si  verum  est,  quod  conieci  Senecam  scripsisse  Cadmea 
proles  atque  Ophionia,  proximum  est,  ut  ,Coro  exciti  estis'  defendam. 
Et  Corus  quidem  ventus  ille  est  et  vi  et  impetu  insignis:  cfr. 
Troad.  1033:  terris  mare  dum  coactis  fluctibus  Corus  prohibet; 
Med.  411,  412:  non  rapidus  ainnis,  non  procellosum  mare  Pontusve 
coro  saevus  .  .  .  Phaedr.  736,  737:  fugit  insanae  similis  procellae, 
ocior  nubes  glomerante  coro;  1012,  1013:  nec  tam  furens  Jonius 
exsurgit  sinus  regnante  Corb;  Agam.  484:  quid  rabidus  ora 
Corus  Oceano  exerens?  598,  .r)c»w:  non  maria  asperis  insana  corisj 

Thyest.  578:  Bruttium  coro  feriente  pontum ;  Herc.  Oet.  650,  651  : 
Bruttia  Coro  pulsante  fretum  lenior  unda  est.  Hunc  corum,  cuius 
vis  quanta  sit,  haud  te  fugit,  fac  saevire  incipere ;  fac  porro  alicubi 
esse  cineris  cumulum,  in  quem  rabidi  venti  fiat  impetus,  uno  impetu 
cinis  dissipabitur  et  disturbabitur ,  ut  ne  minima  quidem  eius  par- 
ticula  suo  loco  maneat.  Itaque  lege  iterum  hos  versus 
Cadmea  proles  atque  Ophionia  ut  cinis 
coro  exciti  estis :  tremitis  ignavum  exulem : 
ad  verba  ,ut  cinis  coro'  audies  sive  excitur  sive  excitus  subvolat, 
ut  haec  habeamus :  ut  cinis  coro  excitur,  sic  vos  (ad  hoc  pronomen 
referendum  est  exciti  estis ,  nisi  ad  proles  ita  illud  referre  mavis, 
ut  de  Thebanis  prolis  vocabulo  significatis  cogites ;  nam  saepissime 
fieri  constat,  ut  verbum  cum  eo,  quo  spectat ,  nomine  discrepet 
referaturque  ad  homines,  qui  quoquo  nomine  significari  videntur; 
ceterum  confer  Med.  83  ss. :  cedent  Aesonio  duci  proles  fulminis 
improbi,  aptat  qui  iuga  tigribus)  —  ut,  inquam,  cinis  coro  excitur, 
sic  vos ,  quamvis  genere  sitis  nobili,  excimini  sc.  metu.  At  hic 
ablativus  a  poeta  non  est  ad  ,exciti  estis'  adiunctus.  Audio ;  sed 
quis  est ,  qui ,  hos  versus  si  leget ,  qua  re  Thebanos  excitos  esse 
poeta  velit,  dubius  haereat?  Nonne  metu  tyranni  Thebanos  per- 
culsos  iacere  identidem  audimus?  (cfr.  tremitis  ignavum  exulem). 
Et  quamquam  ,metu'  sive  tale  aliquid  si  poeta  ad  ,exciti  estis' 
addidisset,  quoniam  ,metu'  responderet  illi  ,coro',  alterum  orationis 
membrum  cum  altero  pulchre  conveniret,  tamen  ego  illud  adeo 
nihil  desidero,  ut,  si  additum  esset,  orationem  futuram  fuisse  nimis 
frigidam  non  possim  non  iudicare.  Quae  cum  ita  sint ,  recte  me 
hunc  locum  ita  interpretaturum  esse  spero :  Ouemadmodum  cinis 
coro  excitur  excitusque  quodammodo  tremit  vibratque,  item  (incre- 
dibile  est  dictu)  vos ,  vos,  dico ,  Cadmea  proles  atque  Ophionia, 
metu  et  pavore  excimini  seu  potius  iam  pridem  estis  exciti  tremi- 
tisque  ignavum  exulem.  Ac  ne  illud  quidem  omittendum  est,  quod 
hoc  loco  uullum  verbum  aptius  est  quam  exciendi  verbum.  Namque 
id  usurpatur ,  si  qui ,  cum  antea  in  otio  fuerint  et  tranquillitate, 
repentina  aliqua  re  perturbari  dicuntur.  Quod  ut  probabilius  tibi 
videatur,  finge  cogitatione  examen  avium  in  unum  locum  congre- 
gatarum :  nihil  metuentes  in  prato  aliquamdiu  versatae  minimo 
crepitu  ita  terrentur,  ut  omnes  repente  raucum  quiddam  sonantes 
avolent;   finge   homines  spectaculi   causa   aliquo   confluxisse :  vel 

nuntio  tristi  territi  vel  repentino  angore  impulsi  fieri  potest,  subito 
ut  omnes  passim  diffugiant ,  ut  brevi  neminem  iam  eis,  quo  laeti 
illi  concurrerant ,  locis  videas.  Itemque  Thebani ,  quos  ante  Lyci 
dominationem  beatos  fuisse  facile  suspiceris,  repentina  regis  regulo- 
rumque  occisione  (254  ss.)  subito  exciti  sunt,  ut  tremant  ignavum 
exulem  latebrisque  se  abdant  ne  exire  quidem  foras  iam  ausi. 
Habes  meum  de  hoc  loco  iudicium :  restat,  ut  de  corruptelae  ortu 
disseram.  Ac  QUO  quidem  ex  CO  ortum  est  (v.  supra  meam  ad 
Herc.  Oet.  1652  annotationem) ;  supererat  REXCITESTIS :  id 
haud  scio  an  QUO  librarii  inducti  sint,  ut  mutarent  et  vel  EXCI- 
DISTIS  vel  RECIDISTIS  scriberent ;  in  mutatione  litterarum  T 
et  D  ne  offendas  (EXCIDISTIS  et  EXCITESTIS),  addo  Phaedr. 
v.  103:  ANDRO  E  pro  ANTRO.  Exciendi  denique  verbum  in- 
venitur  in  Oed.  fab.  v.  288  s.  (in  tempore  ipso  sorte  Phoebea 
excitus  Tiresia  tremulo  tardus  accelerat  gradu)  neque  exempla  desunt, 
ex  quibus  rei  augendae  causa  poetam  verba  similiter  collocasse 
appareat  atque  in  Herc.  fur.  v.  268  (Cadmea  proles  atque  Ophionia): 
cfr.  Herc.  fur.  219:  remisso  lumine  ac  placido ;  919:  cruenta  caede 
et  hostili;  Troad.  600,  601 :  maturo  exitu  facilique. 

